utorak, 1. maj 2018. 18:18h\nMeđu učesnicima Prvomajskog protesta bilo je i dosta Pančevaca, predstavnika pančevačkih preduzeća Dejan Valek\nU protestnoj šetnji, osim članova sindikata, učestvovao je i ministar za rad, zapošljavanje, boračka i socijalna pitanja Zoran Đorđević.\nSkup na Trgu Nikole Pašića počeo je čitanjem proglasa pod nazivom "Da plate ustanu, a mladi ostanu" u kojem je, između ostalog zatraženo povećanje zarada i poboljšanje materijalnog položaja radnika i izmena Zakona o penzijskom i socijalnom osiguranju.\nSlobodan Kostić, predsednik Sindikata radnika Utva aviona u Pančevu i predsednik Samostalnog sindikata metalaca Vojvodine kaže da je na protestima uvek prisutan isti broj ljudi.\nS obzirom da i ja imam dvoje kući koji imaju platu od 30 hiljada i koji ne mogu doći na protest, morao sam zbog njih biti ovde. Na žalost, odziv nije bio toliko dobar kao što smo očekivali. Poslednje tri godine uvek je isti broj prisutnih, između tri i četiri hiljade radnika, kaže Kostić.\nI Petrohemičari su bili među učesnicima Prvomajskog protesta.\nOvaj dan treba da bude dan protesta, dan obeležavanja a ne dan kada ćemo da roštiljamo po izletištima širom Srbije. Ali ne možemo da krivimo te ljude koji roštiljaju. Ti ljudi misle isto kao i mi, smatra Zoran Obradović, iz Sindikata inženjere i tehničara “Nezavisnost HIP Petrohemija” za RTV.\nPredsednik Saveza samostalnih sindikata Srbije Ljubisav Orbović čestitao je praznik rada okupljenim sindikalcima i ukazao da je, osim niskih plata, jedan od najvećih problema radnika u Srbiji što se, kaže, ne poštuje osmočasovno radno vreme i ne plaća prekovremeni rad. On je rekao da su plate radnika u Srbiji najniže u Evropi, a kao veliki problem naznačio i odlazak mladih iz zemlje i zatražio od države da im obezbedi uslove da žive i rade u svojoj zemlji.\nU poslednjih deset godina više od 300.000 mladih napustilo je Srbiju, a od 1990. godine taj broj je premašio million, kaže Orbović.\nPredsednik Udruženja granskih sindikata Srbije "Nezavisnost" Zoran Stojiljković rekao je da je BDP u Srbiji ispod onog koji je imala 1988. godine.\nTreba minimum 10 godina da BDP raste četiri - pet odsto da dostignemo nivo dovoljan za pristojan život, kazao je on i današnji protest nazvao šetnjom opomene najavivši da će se sindikalci okupljati sve češće sa konkretnim zahtevima.\nPrvomajskom protestu prisustvovao je i ministar Zoran Đorđević koji je rekao da je plan Vlade Srbije ono što je slogan protesta - da plate ustanu, a mladi ostanu i da je to razlog zašto je došao da podrži sindikate.\nRadićemo naporno i ja obećavam u ime Vlade Srbije da će svakako biti bolje, rekao je Đorđević.\nKomentarišući zvižduke i parole članova "Levog samita", on je rekao da su to mladi ljudi koji moraju da shvate da je za to zbog čega negoduju kriva - bivša vlast.\nOdgovornost ove Vlade jeste da sve ono što je urađeno od 2000-2012 proba da izmeni, da radimo na povećanju plata, da nam mladi ostanu u zemlji, naglasio je ministar Đorđević.\nUčesnici sindikalnog protesta su u šetnju pošli sa Trga Nikole Pašića, zatim Dečanskom pored Doma omladine ušli u Kolarčevu, nastavili prema Domu Narodne skupštine i odatle su se Ulicom kneza Miloša spustili do zgrade Vlade.\nda plate ustanu a mladi ostanu\nRadnici Avio Industrije Utva zabrinuti za budućnost fabrike


Karnevalska povorka – bajkoviti eksponati i kostimi oduševili publiku u Beloj Crkvi -\n27. juna 2021.0247\nInternacionalna povorka „Belocrkvanskog karnevala“ održana je 26. juna. Publika je uživala u kreativnim kostimima i maskama, posebno najmlađih, a eksponati sa motivima specifičnim za belocrkvanske predele i ovoga puta uspeli su da iznenade, kako svoje sugrađane, tako i brojne goste.\nLokalna samouprava opštine Bela Crkva za članove Federacije evropskih karnevalskih gradova i predstavnike karnevalskih grupa u dvorištu zgrade opštinske uprave organizovala je svečani prijem, a sve goste pozdravila je predsednica opštine Violeta Simić.\nZadovoljstvo mi je da vas pozdravim ispred lokalne samouprave opštine Bela Crkva i poželim dobrodošlicu u naš grad i na karneval, koji je prvi nakon pandemije. Danas sa ponosom nosim oznake FECC-a, time pokazujemo koliko je karneval bitan za Belu Crkvu i daćemo sve od sebe da nastavi da živi, jer je vekovna tradicija naše opštine. Želim vam da se lepo provedete na karnevalskoj povorci, da uživate u našem gradu i da se ponovo viđamo svake godine i kod nas i kod vas, rekla je tom prilikom Simić.\nIzaslanik predsednika Evropske federacije karnevalskih gradova Aleksandar Cicimov uručio je predsednici opštine Violeti Simić plaketu Borda Federacije evropskih karnevalskih gradova. Jirgen Šmit, predsednik Federacije evropskih karnevalskih gradova Nemačke, uručio je medalju predsednici organizacionog odbora „Belocrkvanskog karnevala“ Aleksandri Vuk, a član Borda FECC-a Aleksandar Vasović uručio je medelju Dejanu Đuriću za dugogodišnji rad na organizaciji našeg karnevala.\nPredsednica opštine Bela Crkva Violeta Simić i predsednik Skupštine opštine Bela Crkva Marjan Aleksić uručili su gostima iz Federacije evropskih karnevalskih gradova i predstavnicima karnevalskih grupa prigodne poklone sa motivima Bela Crkve, nakon čega je usledilo lepo i veselo druženje kao uvertira za međunarodnu karnevalsku povorku.\nGlavnom ulicom prodefilovalo je 13 eksponata, odnosno alegorijskih kolica, čime je dostojno nastavljena tradicija Belocrkvanskog karnevala, kao najstarijeg karnevala u Srbiji. Publika je posebnim aplauzima pozdravila dečje karnevalske grupe PU „Anđelka Đurić“ kao i osnovnih i srednjih belocrkvanskih škola. Razigrane i vesele karnevalske grupe oduševile su publiku, a posebnu atrakciju predstavljale su karnevalske grupe iz Makedonije i Crne Gore.\nPo prvi put sam u Beloj Crkvi, a došao sam jer sam čuo da vaš karneval ima veoma dugu tradiciju. Moram da istaknem da sam oduševljen samim gradom, sve mi se veoma dopalo. Imao sam priliku da mnogo toga vdim i upoznam izuzetno gostoprimljive domaćine i moram da kažem da sam svuda primljen sa velikom srdačnošću. Karneval je bio pravi doživljaj, lepe grupe i nasmejana lica… šta bismo pored toga više poželeli, rekao je Jirgen Šmit, predsednik Federacije evropskih karnevalskih gradova za Nemačku.\nAleksandar Vasović, član Borda Federacije evropskih karnevalskih gradova, pohvalio je organizatore „Belocrkvanskog karnevala“, s obzirom na kratak vremenski period za pripremu karnevala.\nSve pohvale za vaše škole i vrtiće, jer su uspeli da naprave kostime i koreografije i da prikažu ovde svojim sugrađanima i gostima kojih ima iz svih krajeva. Ovo je jedan od najstarijih karnevala, koji u kontinuitetu traje više od 160 godine, a svi članovi Federacije evropskih karnevalskih gradova čuli su za Belu Crkvu i ono što Bela Crkva ima da ponudi. Pogotovo su alegorijska kolica poznata, to je specifično za vaš karneval, to se ne radi, negde pomalo, ali ne u ovakvom obimu i na ovako kvalitetan način. Vaš karneval je jedan ozbiljan turistički proizvod koi treba da plasirate svima i da Bela Crkva bude prepuna gostiju u vreme karnevala, istako je Vasović.\nZa sam kraj ovogodišnje karnevalske povorke priređen je vatromet, a „Belocrkvanski karneval“ otvorio je sezonu karnevala kako u Srbiji tako i širom Evrope.\nRelated tags : aleksandar vasovićbelocrkvanski karnevalfederacija karnevalskih gradovajirgen šmitkarnevalska povorkamarjan aleksićvioleta simić\n1. novembra 2021.0178\n30. januara 2021.0281\n21. novembra 2020.01278


Zašto je vlast RS-a "povukla ručnu", o vraćanju nadležnosti tek u decembru\nZašto je vlast RS-a “povukla ručnu”, o vraćanju nadležnosti tek u decembru\nZa 24. novembar zakazana je redovna sjednica Narodne skupštine Republike Srpske na kojoj bi trebalo da bude razmatran Prijedlog zakona o muzejskoj djelatnosti, a po njenom okončanju trebalo bi da bude utvrđen termin posebne sjednice o “vraćanju nadležnosti Republici Srpskoj”.\nTo je danas odlučio Kolegij Narodne skupštine Republike Srpske.\nOvime je sada potpuno jasno da vlast u RS-u na čelu sa SNSD-om pomjera održavanje najavljene sjednice i odugovlači opasni proces koji su najavili. Naime, član Predsjedništva BiH Milorad Dodik i njegovi najbliži saradnici najavili da će posebna sjednica biti održana sredinom ovog mjeseca i da je sve spremno.\nEntitetska vlast je već oštro upozorena iz SAD-a, Evropske unije i OHR-a da je povlačenje nadležnosti s državnog nivoa aa niži nivo protuzakonito i da se takve odluke mogu samo donositi tamo gdje je i predviđeno – u Parlamentarnoj skupštini Bosne i Hercegovine.\nMilorad Dodik je najavio da će RS povući 140 zakona uključujući i one o Upravi za indirektno oporezivanje BiH, Tužilaštvu BiH, Sudu BiH, Oružanim snagama BIH, Agenciji za istrage i zaštitu BiH, Obavještajno-sigurnosnoj agenciji BiH i mnogim drugim.\nPoslanik SNSD-a Srđan Mazalica izjavio je nakon sjednice Kolegijuma da se može očekivati da RS u ovaj proces uđe početkom decembra.\n– Sjednica nije odgođena, jer nikada nije ni bila zakazana – rekao je Mazalica i dodao da je dobro što će biti više vremena za pripremu kao i da svi dobro prouče materijale.\nNaglasio je da je potrebno imati odgovarajuću metodologiju.\n– Za donošenje važnih odluka potrebna analiza i odgovarajući zaključci – rekao je Mazalica.\nZa redovnu sjednicu predloženo je 19 tačaka, dok bi na posebnoj trebalo da bude razmatrana informacija o prenošenju nadležnosti sa entiteta RS na nivo BiH sa prijedlogom zaključaka.\nPredlagači ove informacije su predsjednica Republike Srpske Željka Cvijanović, premijer Radovan Višković, član Predsjedništva BiH Milorad Dodik i klubovi poslanika SNSD, SP, Demos, Ujedinjene Srpske, NPS i Poslaničke grupe NDP.


Bingo otvara vrata početkom naredne godine\nNačelnik opštine Šamac Đorđe Milićević sa predstavnicima kompanije „Bingo“ obišao je danas radove na izgradnji trgovačkog centra u Šamcu koji su počeli prvog oktobra, a trebali bi da se završe početkom naredne godine.\nGrađevinski inženjer koji vodi izgradnju i investicije za kompaniju „Bingo“ LJubiša Tešić kaže da se trenutno radi na montaži temeljne konstrukcije i podizanju prefabrikovane montažne konstrukcije objekta.\n„Riječ je o trgovačkom centru koji će imati suteren i prizemlje površine od 7.500 m2, što znači ukupno 15.000 m2. U novoizgrađenom trgovačkom centru kompanija „Bingo“ će imati svojih 5.000 m2 prodajnog prostora, ostala površina će biti slobodna za iznajmljivanje, restoran, dječija igraona i zabavni sadržaji“ kaže Tešić.\nNačelnik opštine Šamac Đorđe Milićević kaže da će početkom sledeće godine dobiti najveći trgovački centar u ovom dijelu Posavine koji će zapošljavati 40 novih radnika, a investicija će koštati više od četiri miliona maraka.\nMilićević podsjeća da će u dijelu grada gdje se gradi novi trgovački centar „Bingo“ biti nastavljeni radovi na izgradnji i asfaltiranju Ulice Dositeja Obradovića na potezu od Osnovne škole „Šamac“ do Veterinarske stanice koje finansira opština Šamac.\n„Opština Šamac s jedne strane dobija ozbiljan trgovački centar, počinju nove investicije, a s druge strane zaposliće određen broj ljudi. Činjenica je da je Opštinska uprava od prodaje zemljišta imala direktan efekat i ta sredstva ćemo usmjeriti u izgradnju infrastrukture u gradu Šamcu“ – kaže Milićević.


Osnovana Unija igrača ABA lige – mojKontakt portal – Radio Televizija Kontakt\nSa željom da se zaštite prava igrača ABA lige, ali i unaprijede uslovi koji su neophodni za razvoj košarkaša osnovana je Unija igrača ABA lige pod nazivom VOICE.\nOsnivači Unije su Rade Zagorac i Nenad Miljenović, a ovo neprofitno udruženje sa sjedištem u Beogradu pokrenuto je s ciljem da se prije svega zaštite košarkaši koji nastupaju u regionalnom takmičenju.\nTakođe da se doprinese razvoju i unapređenju njihovog položaja, pruži podrška projektima koji će propagirati razvoj košarke, kao i da se prihvati i uvaži stav da je položaj košarkaša pred klubovima i organizatorima takmičenja jedno od najznačajnijih pitanja koja su vezana za napredak igre pod obručima u čitavom regionu.\nPlan je da se preduzimaju aktivnosti koje će za cilj imati unapređenje statusa igrača, organizovanje seminara i drugih edukativnih sadržaja na kojima će se promovisati sportske vrijednosti, kao i značaj i potrebe zaštite statusa igrača, a Unija igrača ABA lige u tom pogledu aktivno će sarađivati sa sličnim domaćim i međunarodnim organizacijama.\nZanimljivo je istaći da Asocijacija košarkaša NBA lige (NBPA) postoji još od 1954. godine i da je to bilo prvo udruženje takve vrste među američkim profesionalnim sportistima, a Unija igrača Evrolige osnovana je 2018. godine.\nNovo pravilo u fudbalu: Crveni karton za kašljanje u smjeru rivala\nBy Petar Avlijas / 03. 08. 2020.


Rio de Žaneiro: Deponija postaje izvor gasa\n04/06/2012 | 12:45\nJedna od najvećih deponija smeća u svetu – Gramaho u Rio de Žaneiru zatvorena je minulog vikenda. Deponija Gramaho svakodnevno je “gutala” gotovo 70 odsto otpada koji proizvodi brazilska metropola.\nSvetske agencije javljaju da su na toj planini od otpada hiljade ljudi žvele i golim rukama premetale smeće da bi našle nešto upotrebljivo ili za prodaju. Sada, posle 34 godine mukotrpnog rada sakupljači otpada traže novi izvor prihoda.\nOva deponija je simbol lošeg planiranja grada Ria i nemara. Procenjuje se da na njoj ima više od 60 miliona tona smeća. Aktivisti za zaštitu okoline su ukazivali da su tone tečnosti od raspadanja smeća u toj deponiji zagadile, nekada besprekorno čist, obližnji zaliv Guanabara.\nDeponija se zatvara nekoliko nedelja uoči konferencije UN o razvoju čiji je Rio domaćin, i u okviru pripreme tog grada za Svetsko prvenstvo u fudbalu 2014. i Olimpijske igre 2016. godine.\nSada će smetlište od 130 hektara postati savremena fabrika, koja će kroz 200 bušotina gas od truljenja debelih slojeva smeća prikupljati i pretvarati u gorivo za motorna vozila i za grejanje stanova i kuća. Od toga se u narednih 15 godina očekuje prihod od 232 miliona dolara.\nStanovnici Rija će ubuduće sortirati otpad kod kuće. Tako sortirano smeće odvoziće se na šest različitih lokacija u gradu. Razdvajanje će raditi separatori, a ne sakupljači otpada – tako da bude spremno za reciklažnu industriju“, kaže sekretar za okolinu Rija de Žaneira Karlos Osorio.\n“Igre gladi” trijumfovale na dodeli MTV nagrada\nZa pošumljavanje Vojvodine 72 miliona dinara


U Tešnju počela konferencija kvaliteta BiH - Klix.ba\nU Tešnju je jutros počela konferencija pod motom «Ka modelu BiH izvrsnosti» čiji su organizatori Asocijacija za kvalitet u BiH i Vanjskotrgovinska komora BiH , a povodom obilježavanja Svjetskog dana kvaliteta (8. novembra) i Evropske nedjelje kvaliteta (od 5. do 11. novembra).\nSkupu, koji je nezvanično započeo sinoć sjednicom Upravnog odbora Asocijacije za kvalitet i koji traje do 17. novembra, prisustvuje više od 100 učesnika. Oni će , uz razmjenu iskustava, imati priliku da se upoznaju o svjetskim i evropskim trendovima u upravljanju kvalitetom, te poslovnom i organizacijskom izvrsnosti.\nU sklopu konferencije, danas će biti održana i 4. skupština Asocijacije, te realizirana inicijativa za formiranje kluba biznis lidera BiH u okviru Asocijacije za kvalitet.\nAsocijacija za kvalitet u BiH se bavi pokretanjem i koordiniranjem aktivnosti na planu unapređenja kulture kvaliteta u svim oblastima ljudskog stvaralaštva u skladu s domaćim i međunarodnim standardima i kako se očekuje početkom decembra trebalo bi da bude primljena u Evropsku organizaciju za kvalitet.\nKako je ranije najavio Adnan Mujagić, predsjednika Organizacionog odbora konferencije, u BiH je trenutno oko 400 organizacija koje rade po standardu kvaliteta ISO 9001:2000, što predstavlja dobar put za funkcioniranje unutar EU.


„Pokušavaju dodatno da unize Srbiju”: Vučić o potezu Hrvatske - 07.05.2021, Sputnik Srbija\n„Pokušavaju dodatno da unize Srbiju”: Vučić o potezu Hrvatske\nPredsednik Srbije Aleksandar Vučić rekao je da je potez Hrvatske o formiranju vojnog kampa na Kosmetu odluka doneta sa namerom da se dodatno unizi Srbija. 07.05.2021, Sputnik Srbija\n„Oni su namerno i sa namerom doneli odluku pokušavajući da dodatno unize Srbiju“, rekao je srpski predsednik.On je podsetio da Srbija sa svima u okruženju želi korektne odnose, posebno sa Hrvtskom.On je upitao zašto je nekome bilo potrebno da u tome učestvuje, umesto da odbije ponudu Kfora."Svi oni koji misle da će biti novih 'Oluja', pogroma, proterivanja srpskog življa", moja poruka je da se to neće desiti. A kad ja to kažem, to znači garanciju", kazao je on.Podsetimo, ministar spoljnih poslova Hrvatske Gordan Grlić Radman najavio da će Hrvatska na Kosovu i Metohiji formirati vojni kamp, radi, kako je rekao, veće bezbednosti.On je takođe naveo i da Hrvatska podržava dijalog Beograda i Prištine i da se protivi bilo kakvoj promeni granica u istočnoj Evropi.\nZnači, oni nas već unižavaju, a ovo je dodatno ! Slažem se, ali pitaću onda zašto mi insistiramo na "Zapadnom Balkanu", "Mini Šengenu", " Novoj Jugoslaviji ", "Novoj Austrougarskoj"... Zašto ?\nLesinari se skupljaju na Kosovu -Srbiji to je neprijateljski akt i grubo mesanje u suverenitet Srbije ci je deo okupiran od NATO zlikovaca.\npolitika, vesti, vučić, hrvatska, kosovo i metohija\n10:36 07.05.2021 (Osveženo: 14:56 30.08.2021)\nPredsednik Srbije Aleksandar Vučić rekao je da je potez Hrvatske o formiranju vojnog kampa na Kosmetu odluka doneta sa namerom da se dodatno unizi Srbija.\n„Oni su namerno i sa namerom doneli odluku pokušavajući da dodatno unize Srbiju“, rekao je srpski predsednik.\nOn je podsetio da Srbija sa svima u okruženju želi korektne odnose, posebno sa Hrvtskom.\n"Te izjave nisu izraz poštovanja prema Srbiji, pokušaću da budem blag. Kada to kažete, ne možete da se pravite da ne znate da mi to smatramo svojom teritorijom, da tamo ima Srba koji pamte tragična stradanja", rekao je Vučić novinarima.\n"Bilo im je lakše da kažu da ne žele da učestvuju kada su dobili poziv. Nažalost, oni su namerno prihvatili nastojeći da unize Srbiju. Dobro, shvatili smo poruku", izjavio je i dodao da neće biti novih "Oluja".\n"Svi oni koji misle da će biti novih 'Oluja', pogroma, proterivanja srpskog življa", moja poruka je da se to neće desiti. A kad ja to kažem, to znači garanciju", kazao je on.\nPodsetimo, ministar spoljnih poslova Hrvatske Gordan Grlić Radman najavio da će Hrvatska na Kosovu i Metohiji formirati vojni kamp, radi, kako je rekao, veće bezbednosti.\nOn je takođe naveo i da Hrvatska podržava dijalog Beograda i Prištine i da se protivi bilo kakvoj promeni granica u istočnoj Evropi.\n7 Maj, 11:549\n7 Maj, 11:448


Pala vlada u Austriji - Sputnjik Srbija\n16:19 27.05.2019 (osveženo 17:09 27.05.2019) Preuzmite kraći link\nPoslanici Kurcove Narodne partije (OVP), ali i opozicionog Neosa glasali su protiv zahteva SPO.\nPadom vlade Kurc ulazi u istorijske anale kao kancelar koji je najkraće vreme proveo na toj dužnosti, kraće čak i od dosadašnjeg rekordera Kristijana Kerna.\nTakođe, i novi ministri u prelaznoj vladi biće upamćeni kao ministri sa najkraćem vremenom provedenim u vlasti u posleratnoj istoriji Austrije, navodi Tanjug.\nMinistri Ekart Rac, Valter Peltner, Johan Luif i Valeri Hakle proveli su, uključujući i današnji dan, svega pet dana na funkciji.\nPredsednik Austrije Aleksander van der Belen nakon odluke parlamenta moraće da poveri mandat za formiranje nove vlade nekom drugom.\nAustrijsku vladu srušila je „afera Ibica“, odnosno video-snimci na kojima se vidi da Hajnc Kristijan Štrahe, koji je bio na čelu koalicionog partnera FPO, nudi jednoj Ruskinji državne poslove za finansijsku pomoć svojoj stranci.\nMinistri iz FPO su podneli ostavku, izuzev šefice diplomatije Karin Knajsel, koja je na ministarsku dužnost došla preko slobodaraca, ali kao nezavisna ličnost.\nLista Ject je najavila da će podneti zahtev za izglasavanje nepoverenja samo kancelaru Kurcu, ali sinoć se SPO odlučila da podnese sopstveni zahtev i to za rušenje cele vlade.\nOdlaskom Kurca sa mesta kancelara, sada će irski premijer Leo Varadkar sa 40 godina, 8 više od austrijskog kolege, biti najmlađi šef jedne vlade u Evropi.\nNa vanrednoj sednici usvojena je i odluka o raspisivanju prevremenih izbora, te se zahtev skupštine sada upućuje Odboru za ustavna pitanja.\nglasanje, vlada, Vlada Austrije, Hajnc Kristijan Štrahe, Sebastijan Kurc, Austrija


OPŠTINA ĆUPRIJA ULAŽE U ŠKOLE I U SELU I U GRADU - Portal035\nU poslednja 24 sata u Paraćinu je otpušteno 7 izlečenih...\nNOVO RADNO VREME KOVID AMBULANTE U PARAĆINU\nOPŠTINA ĆUPRIJA ULAŽE U ŠKOLE I U SELU I U GRADU\nUređena je vodovodna i kanalizaciona mreža, ugrađena je stolarija, a juče su majstori aleksandrovačkog “Građinga“ postavljali izolacioni materijal na spoljne zidove područne škole „Vuk Karadžić“ u Batincu. Đaci će potpuno obnovljenu batinačku školu da pohađaju od septembra ove godine.\nDa podsetimo da je Opština Ćuprija početkom juna prošle godine potpisala i ugovor sa Ministarstvom rudarstva i energetike o finansiranju projekta unapređenja energetske efikasnosti u Osnovnoj školi “Vuk Karadžić”.\nEnergetska sanacija objekta podrazumeva da će spoljni zidovi da budu izolovani, tavanski deo termoizolovan, a prozori zamenjeni novim, na kojima će biti postavljena trostruka stakla.\nOva sanacija deo je projekta finansiranja unapređenja energetske efikasnosti u objektima od javnog značaja u jedinicama lokalne samouprave, kao i gradskim opštinama“, te je iz Budžetskog fonda za unapređenje energetske efikasnosti Republike Srbije za ovaj posao izdvojeno okruglo 20 miliona dinara, dok je ostatak sredstava do 28.722.556 dinara obezbedila ćuprijska lokalna samouprava.


Montenegro erlajnsu zabranjeno sletanje u Beograd\n— VOSTOK vesti (@vostokvesti) May 26, 2020\nDirektorat civilnog vazduhoplovstva je, međutim, odlučio da uskrati dozvole crnogorskom avioprevozniku, a u obrazloženju odluke, kako navodi beogradski mediji, navedeno je da je odlukom vlade u Podgorici narušen princip reciprociteta u kretanju putnika između dve države.\n„Pasja djela vlasti u Srbiji i orkestrirana kampanja manipulacija“ - ministar kulture Crne Gorehttps://t.co/Rwc56UyyRf\nTo, kako se navodi, neposredno utiče na reciprocitet u obavljanju redovnog avio-prevoza iz člana 13. stav 1. Pravilnika o izdavanju odobrenja stranom avio - prevozniku za obavljanje međunarodnog javnog avio-prevoza sa Republikom Srbijom, i to na štetu avio- prevoznika registrovanih u Srbiji.\nPodgoričke „Vijesti” su objavile, pozivajući se na neimenovane izvore, iz izvršne vlasti i nacionalnog avio-prevoznika, da su upoznati sa odlukom srbskog Direktorata, prenosi Tanjug.\nRT: Papa uporedio EU sa nacistima zbog reči „Božić“\nPapa Franja osudio je pokušaj EU da zameni termin „Božić“ neutralnijim „periodom praznika“, rekavši da je to potez koji bi neki represivni režim mogao da učini.\nRT: Kremlj izneo očekivanja od razgovora Putina i Bajdena\nKremlj je upozorio da bi trebalo smanjiti očekivanja od današnjeg virtuelnog sastanka predsednika Vladimira Putina sa američkim kolegom Džoom Bajdenom, nazivajući trenutnu situaciju „veoma teškom“.


Bivši generali tvrde da Francusku preuzimaju džihadisti, policija pravi algoritam za hvatanje terorista – Dnevni Magazin\nBivši generali tvrde…\nVlada u Parizu osuđuje pismo objavljeno u desničarskom magazinu “Valer aktuel”, na 60-godišnjicu neuspelog vojnog udara protiv predsednika Šarla de Gola.\n“Danas kada neko traži snimke odrubljivanja glave na Internetu, mi o tome ne znamo ništa. Novi zakon će omogućiti da takva dešavanja na mreži pratimo uz pomoć specijalnog algoritma. Tajna služba će reagovati čim dobije dozvolu MUP-a, premijera i Nacionalne komisije za obaveštajni rad”, kaže Žerald Darmanan, ministar unutrašnjih poslova Francuske.\n”Moramo da shvatimo da su teroristi promenili način komunikacije koja se odvija preko šifrovanih platformi i društvenih mreža. Mi na to ostajemo slepi jer pratimo samo normalne telefonske linije koje više niko ne koristi”, napominje Darmanan.


Gradonačelnik Novog Sada Miloš Vučević održao je danas sastanak sa predstavnicima kineske kompanije CRBC na kome su precizirani detalji u vezi sa izgradnjom novog mosta na Dunavu i obilaznice oko Novog Sada.\nSastanku su prisustvovali predstavnici kineske kompanije CRBC, na čelu sa direktorom Zhang Xiaoyuan, objavio je Vučević na instagramu uz fotografije i slike budućeg mosta i petlje.\nInače, ponuda CRBC-a je bila najpovoljnija od svih prispelih, za trenutno najvažniji infrastrukturni projekat u Novom Sadu.\n“Razgovarali smo o idejnom rešenju mosta i njegovom budućem izgledu, a podsećam da je početak radova na gradnji ovog novog mosta planiran za kraj ove godine, da će se nalaziti u produžetku Bulevara Evrope u Novom Sadu i da će se tako omogućiti spajanje trase sa Fruškogorskim koridorom, čija izgradnja počinje u maju”, naveo je Vučević.\nDodaje da je iskoristio priliku da porazgovara i o Fruškogorskom koridoru, jer povezuje sremske opštine, a nastavlja se i na autoput Ruma – Šabac.\nVučević je naglasio da je reč o velikom projektu, od nacionalnog značaja.\n“Takođe, s kineskim prijateljima bilo je reči i o izgradnji centralnog postrojenja gradskog prečišćivača otpadnih voda, leve obale na lokaciji između starog Kaćkog puta i puta E-75 Beograd – Subotica, na lokalitetu Sever IV”, naveo je Vučević.\nGradonačelnik dodaje da grad Novi Sad ide napred uz pomoći kineskih prijatelja i nesebičnu podršku države.\nINFO 24 / Tanjug / Foto: ig @milosvucevic_gradonacelnik\nTags: Miloš Vučević, novi most, novi sad, Zhang Xiaoyuan\nKorona u Loznici: Oko 150 pregleda dnevno, hospitalizovano 83 pacijenta


Papir Beograd toalet papir proizvodnja wc papir mašine za papir masina za papir ubrusi foto papir\nSvet papira na ovoj strani portala 011info.com Od papira za štampu do ubrusa za ruke i ostale papirne konfekcije. Saznajte cene papira, radno vreme firmi koje se bave prodajom papira, ponude…\nBore Markovića 9a, Čukarica\nZadovoljstvo nam je da vam predstavimo firmu Beomox d.o.o. Cilj nam je da vam omogućimo da brže, lakše i udobnije dođete do svih informacija koje su vam potrebne. Firma BEOMOX d.o.o., Beograd, osnovana 1998.g. i svoje poslovne početke bazirala je na vršenju...\nSes - veleprodaja jumbo rolni higijenskog papira Kompanija Ses d.o.o. Beograd se bavi veleprodajom jumbo rolni higijenskog papira, kraft papira, flutinga, novinskog papira. Ses tržištu nudi širok asortiman higijenskog papira od stopostotno čiste celuloze...


Tanjug 7. novembra 2019. 10:14\nBUDIMPEŠTA – Dosledna primena međunarodnog prava i postignutih sporazuma je nezaobilazni uslov za očuvanje mira i stabilnosti u regionu, poručio je načelnik Generalštaba Vojske Srbije general Milan Mojsilović, koji boravi u zvaničnoj poseti Mađarskoj.\nDvodnevna poseta organizovana je na poziv komandanta Mađarske vojske generala-potpukovnika Ferenca Koroma.\n„Dosledna primena međunarodnog prava i postignutih međunarodnih sporazuma predstavlja prioritet i nezaobilazni uslov u naporima na očuvanju mira i stabilnosti u regionu“, istakao je general Mojsilović.\nZahvalio je i na profesionalnom angažovanju mađarskih vojnika koji su u sastavu Kfora, kao i konstruktivnoj podršci zajedničkim aktivnostima iz domena odbrane.\nU nastavku posete, načelnik Generalštaba će se sastati sa ministrom odbrane Mađarske dr Tiborom Benkeom i prisustvovati prikazu osposobljenosti rečne ratne flotile i jedinica za razminiranje Mađarske vojske, saopšteno je iz Ministarstva odbrane.\nKonte: Posledice koronavirsa na ekonomiju velike


Srpska pravoslavna crkva u službi oficira protiv koronavirusa - Naši u svetu\nSrpska pravoslavna crkva u službi oficira protiv koronavirusa\nObjavljeno 23/03/20 u 11:00\nVernici Srpske pravoslavne crkve ne treba uopšte da u hramovima celivaju ikone, krst, svetu čašu i ruku sveštenika u situaciji u kojoj se suočavamo sa korona virusom, kaže direktor patrijaršijske upravne kancelarije Stojadin Pavlović.\nNaglasio je da se mora maksimalno pojačati disciplina u crkavama i naveo da ni vernici ni sveštenici ne isključuju mogućnost da se pljuvačkom može preneti zaraza i da moramo da slušamo lekare.\nOn je u uključenju za TV Prva rekao da sveštenici treba da “menjaju duhovnu terapiju vernicima”, kao što lekari menjaju terapiju pacijentima kada je to potrebno.\nUpitan o odluci Nemačke o zabrani služzbe u svim verskim objektima, Pavlović kažze da je to sasvim razumna odluka i da je u Srbiji moguće načiniti neki prelazni model.\nBez bogosluženja i okupljanja u eparhiji Dizeldorfa i Nemačke\n“Recimo u Beogradu koji je veliki grad i kod hramova koji imaju mogućnost pojačati maksimalno disciplinu i primeniti ruski model gde je angažovana čitava jedna vojska kako da drži higijenu, kako da se dezinfikuje sve od ulaska u portu do časnog prestola”, kaže Pavlović.\nTo, dodaje, može da se sprovede u pet, šest hramova u Beogradu kao prelazno resenje.\nSmatra da treba maksimalno poošriti discilinu, higijenu i dezinfekciju predmeta sa kojima dolaze u dodir i sveštenici i vernici uz medicinsku kontrolu da li se to sprovodi kako je propisano kako bismo sačuvali neke hramove u kojima će se obavljati bogosluženje i koji će biti otvoreni za vernike.\nUpitan o vernicima koji su planirali krštenja i venčanja, Pavlović je rekao da će za Uskrs i 1. maj biti intenziviran broj krštenja i naveo da će se ona obavljati uz minimalno prisustvo koje uključuje roditelje i kumove.\nVenčanja u Beogradu i unutrašnjosti biće, kaže, svedena na najmanji broj prisutnih i budući supružnici već planiraju da obave samo čin crkvenog venčanja dok će svadebeno veselje praviti kasnije.\n“Sahrane se obavljaju uz najmanji broj prisutnih srodnika i sveštenika. Nema daća, ručkova i dobro je da naš narod hoće da posluša preporuke”, rekao je Pavlović. Upitan da li u domovima treba paliti tamjan i navoda o njegovoj lekovitosti, Pavlović je naveo da je u viševekovnoj tradiciji našeg naroda da uoči praznika i nedelje okadi ikonu i pričesti se i sigurno da tamjan u tim uslovima ima lekovito svojstvo i donosi duhovnu utehu i mir.\n“Možemo raspaliti hiljadu tamjana, ako čovek ne veruje u to i ako je počeo ovih dana da koristi tamjana po preporuci neka nađe šta tamjan predstavalja, šta je ikona i na koji način on komunicira preko svih tih sredstava sa svojim svetiteljem i gospodom Bogom i majkom Božijom”, kaže Pavlović.\nPoručio je da sveštenici moraju da budu na raspolaganju vernicima 24 sata, a povodom pričešća, Pavlović kaže da će biti vernika koji će želeti da se pričeste u svojim domovima i da u tim slučajevima treba napraviti prioritete.\n“Ne mora svaki vernik da se pričesti. Ako su bolesni, tu se ne smemo oglušiti. Nekome može to biti poslednje pričešće”, rekao je Pavlović.\nNaveo je da sveštenici vernike treba da podsete da sami mogu interno da se pričeste bogojavljenskom vodicom.\nNa pitanje o gužvama ispred pojedinih crkava i pričešsćenja vernika istom kašičicom, Pavlović je rekao da ima primera crkava koje su se dobro usaglasile sa potrebama i da i SPC mora da se prilagodi.\nNaveo je da ruski model potencira na dezinfekciji, a carigradski na još oštrijim zabranama.\nNaglasio je da u trenutnim uslovima treba otići i korak dalje u Srbiji i dalje pošstriti mere, a da sveštenici i profesori Bogoslovskog fakulteta moraju intenzivnije da rade sa vernciima, što uključuje i telefonske razgovore sa njima, obraćanja preko radija i televizije i obaveštavanja na sajtu SPC.\n“Moramo da shvatimo da ovo nije regularno vreme nego ratno, i da svi treba da budu oficiri u ovoj borbi”, rekao je Pavlović.\nViše od milijardu pregleda kako su Srbi dočekali kinesku pomoć (VIDEO)


Nastavak skijanja na Kozari - GradPrijedor.com - Portal grada Prijedora\nHome»Društvo»Nastavak skijanja na Kozari\nNastavak skijanja na Kozari\n26. januara 2021. Updated: 26. januara 2021. 2 Mins Read\nNa Kozari se večeras nastavlja noćno skijanje, navode iz Planinarsko-skijaškog društva „Ljubijski rudar“ iz Prijedora, zbog čega su pozvali sankaše da ne koriste skijaške staze radi bezbjednosti svih.\nIz ovog društva navode da su stazu za sankanje obilježili i uredili, te da je održavaju jednako kao i skijaške staze, a da na skijaškim stazama postoje znakovi zabrane sankanja.\nIz “Ljubijskog rudara” pozivaju skijaše da ski-karte vrate po završetku skijanja kako bi dobili nazad svoj depozit od pet KM jer su karte ograničene na jedan dan.\nTakođe, pozvali su skijaše koji koriste iznajmljenu opremu da je rezervišu na vrijeme budući da u udarnim danima već oko podneva nestane opreme, iako “Ljubijski rudar” raspolaže sa oko 100 pari skija i dvostruko više pari pancerica.\nIz ovog planinarsko-skijaškog društva navode da je poželjno da oni koji žele da nauče da skijaju unaprijed dogovore časove sa njihovim instruktorima iz ski-škole “Kozara”, koji su akreditovani od skijaških saveza Republike Srpske i BiH.\nZa iduću sezonu najavljuju reorganizaciju škole skijanja kako bi se izašlo u susret što većem broju ljudi koji žele da nauče skijanje.\nProcjenjuje se da je oko 10.000 ljudi na Kozari bilo u nedjelju, 17. januara, kada su se i vidjeli svi nedostaci osnovne infrastrukture, poput manjka parking-mjesta ili nedovoljnog broja kontejnera za smeće.\nPlaninarsko-skijaško društvo “Ljubijski rudar” iz Prijedora upravlja skijalištem na Kozari.


Zasad možemo da odahnemo zbog viza | SerbianForum\nZasad možemo da odahnemo zbog viza\n[h=1]Zasad možemo da odahnemo zbog viza[/h]\nPregovori evropskih institucija o mehanizmu koji bi omogućio suspenziju bezviznog režima su propali i u njih će se ove godine ući oprezno, kaže Tanja Fajon.Evropska komisija je pre oko godinu dana predložila taj mehanizam, a tokom kasnijih konsultacija došlo se do dokumenta koji je predstavljao opasnost za putnike iz Srbije. Sada je to propalo, kaže za B92 izvestilteljka Evropskog parlamenta za viznu liberalizaciju Tanja Fajon.\nOna, međutim, napominje da treba razlikovati pitanje mehanizma suspenzije bezviznog režima i pitanje reciprociteta, o čemu se takođe razgovaralo u istom paketu.\n"Jedno je mehanizam za suspenziju bezviznog režima za sve treće zemlje, a ne samo za Zapadni Balkan. Tu je Komisija dala jedan predlog nakon što je u EU dolazilo puno azilanata sa Zapadnog Balkana. Dakle, bila je to politička odluka Komsije. Drugi deo je predlog o reciprocitetu. To znači kada je Kanada stavila Češku na crnu listu, mi smo sada u parlementu tražili mogućnost da vraćamo nazad Kanadi i da Kanadu stravimo na crnu šengen listu", objašnjava ona.\n"Dakle, pitanje reciprociteta nema ništa zajedničko s pitanjem suspenzije bezviznog režima. To su dve različite stvari, ali su zajedno, u paketu", naglašava Tanja Fajon.\nPrema njenim rečima, već je napravljen mnogo bolji predlog mehanizma za suspenziju bezviznog režima, koji je mnogo fleksibilniji i koji ostavlja mogućnost zemljama EU da uvedu vize ponovo, ali u vrlo alarmantnoj situaciji, a ne da bi ubirale političke poene.\n"Pitanje reciprociteta je bilo otvoreno do kraja i tu nismo postigli dogovor i zbog toga su sad pregovori propali. Neke zemlje članice su zbog toga otvarale već dogovorena pitanja oko suspenzije bezviznog režima. Moj osećaj je da su tražile mehanizme koji bi im dali mogućnost da što je brže moguće uvedu vize za jednu ili više zemalja Zapadnog Balkana", istakla je izvestiteljka Evropskog parlamenta za viznu liberalizaciju.\nNa pitanje da li je saglasna s konstatacijom Jelka Kacina da bi pitanje azilanata moglo u Nemačkoj da se ponovo aktuelizuje, imajući u vidu predstojeće izbore, ona kaže da je takav scenario vrlo moguć jer Nemačka ima najveći priliv azilanata. Ipak, ona se nada da vize neće biti ponovo uvedene za Zapadni Balkan jer bi to bio korak unazad.\n"Očekujem da ćemo verovatno na sednici početkom januara razgovarati kako dalje. Sad je predsedavajuća Irska, koja ima bolji osećaj za slobodu kretanja i mislim da ćemo nastaviti pregovore, samo ne znam kojom brzinom. Nećemo žuriti i prihvatićemo samo ono što je najbolje za sve", kazala je Fajonova i dodala da je dobar predlog za zemlje koje primaju azilante da skrate period u kom odlučuju o dodeli statusa azilanta.\n[h=2]EP u četvrtak o zaštitnom mehanizmu[/h]Komitet za pravdu i civilne poslove Evropskog parlamenta trebalo bi u četvrtak da glasa o uvođenju zaštitnog mehanizma za bezvizni evropski prostor, javlja Glas Amerike.\nUkoliko komitet podrži uvođenje takvog mehanizma, to će praktično otvoriti vrata ka mogućnosti privremenog ukidanja bezviznog režima za zemlje zapadnog Balkana.\nGlas Amerike podseća da se za usvajanje mehanizma za suspenziju bezviznog režima zalaže nekoliko članica EU, koje su najviše izložene pritisku lažnih azilanata sa zapadnog Balkana.\n"Čujemo mnogo kritika evropskih članica, posebno njih pet-šest, da su bezvizna putovanja za sve građane država zapadnog Balkana ozbiljno ugrožena", izjavila je izvestiteljka EP za bezvizni režim Tanja Fajon za američki radio.\nNajglasnija je Nemačka, koja ima najveći problem s lažnim azilantima, a njen zahtev podržavaju i Francuska, Švedska, Holandija, Belgija i Luksemburg.


Špigel o Kosovu: Haos u američkom protektoratu | Restart Magazin\n28/04/2020 Urednik\tPristina, spigel\n„O novoj kosovskoj vladi odlučuje se i u Berlinu: na Pariskom trgu, gde je i dalje zvanično jedno od radnih mesta ambasadora SAD Ričarda Grenela. Svadljivi diplomata istovremeno je i vršilac dužnosti direktora američkih obaveštajnih službi, kao i specijalni izaslanik za mirovne pregovore između Srbije i Kosova“, piše Špigel pod naslovom „Haos u američkom protektoratu“.\n„Grenel bi za predsednika SAD Donalda Trampa trebalo da na diplomatskoj bini organizuje trijumf: trajno rešenje u najsiromašnijoj zemlji na strateški važnom Zapadnom Balkanu. Mirovni sporazum između Srbije i njene bivše pokrajine, SAD žele izgleda da postignu razmenom teritorija uključujući i promenu granica – čemu se protivi većina zemalja EU. One smatraju da su promene granica na Balkanu krajnje opasne.“\nKurtijeva vlada trajala je samo sedam nedelja\n„Kurti se izjasnio protiv promene granica. Njegova vlada je preživela samo sedam nedelja. Vršilac dužnosti premijera optužuje SAD da su umešane u razbijanje njegove koalicije. Dok je kancelarka Merkel izrazila solidarnost sa Kurtijem, Grenel je očigledno odavno pripremao predsednike Srbije i Kosova na promenu kursa u Prištini. Američki ambasador na Kosovu je otvoreno i javno slavio zbog Kurtijevog neuspeha. Ubuduće bi u Prištini ponovo na vlast mogla da dođe stranka Ramuša Haradinaja – bivšeg gerilskog komandanta koji već decenijama uživa naklonost Vašingtona“, zaključuje se u tekstu novinara Valtera Majra za Špigel.\nIzvor: DW Priredio Boris Rabrenović\n← Najgore modne kombinacije\nSvetsko prvenstvo 2006: Istina se neće saznati →\nDragoslavu Mihailoviću uručena „Velika nagrada Ivo Andrić”


Građanski crowdfunding u službi građenja zajednice na lokalnom nivou\nStanovnici velikih američkih gradova navikavaju se na koncept deljenja bicikala (bike sharing), koji podrazumeva preuzimanje i ostavljanje bicikala na parking mestima ili pored ulaza u stanicu podzemne železnice, a različite inicijative vezane za podršku sve većem broju onih kojima je prevoz na dva točka ipak bolji od drugih vrsta prevoza u velikom gradu, sve su brojnije. No, povećanje broja biciklističkih inicijativa ima i loš trend – broj biciklističkih nesreća u saobraćaju je takođe povećan. Tim povodom, stručnjaci za saobraćaj i ljubitelji bicikala slažu se da je izgradnja biciklističkih staza koje će pružiti veću bezbednost vozačima bicikala, a koje će biti fizički razdvojene od motornog saobraćaja ivičnjacima, parkiranim automobilima ili stubovima, jedan od dobrih načina da se smanje neki od rizika.\nGrađanski crowdfunding, prikupljanje novca kolektivno i putem interneta, a fokusirano na građane kao donatore, pomaže da se osigura i da lokalna zajednica podrži inicijativu za izgradnju ovakve infrastrukture. Prva platforma koja je omogućila ovakav način kolektivnog prikupljanja sredstava je www.ioby.org, a lasirana je 2009. godine. Od tada se razvilo još nekoliko platformi, a vremenom su postale popularan način za angažovanje lokalnog stanovništva u zajednicama u kojima je potrebno realizovati lokalne infrastrukturne projekte, koji uključuju i zaštićene biciklističke staze. Sa druge strane, ovakav način finansiranja doprinosi i da lokalne samouprave izaberu projekte koji potecnijalno mogu biti kontroverzni, ali su već privukli izvesnu količinu novca i ono što je još važnije – javnu podršku.\nGrađanski crowdfunding, takođe poznat kao crowdfunding u fokusu zajednice ili hiperlokalni crowdfunding, je u protekloj deceniji pomogao izgradnju parkova, društvenih centara i realizaciju drugih javnih insfrastrukturnih projekata, ali je i omogućio organizacijama da prikupe novac od stanovnika i članova zajednice. Između ostalog, podrška ovakvim projektima pruža se i na nenovčane načine, što je često i glavna motivacija za pokretanje projekta. Organizacije koje pokrenu kampanje građanskog crowdfunding-a angažuju članove zajednice koji učestvuju u različitim fazama projekta, u okviru kojih organizuju diskusije i prezentacije u javnim prostorima i lokalnim preduzećima, gde stanovnici i drugi članovi zajednice mogu da se upoznaju sa predloženim planovima i ukoliko je potrebno izraze zabrinutost pre nego što bude kasno za promenu plana.\nPrimer dobre prakse je Denver, koji je izgradio zaštićenu biciklističku stazu na ovaj način u jednoj od svojih prometnih ulica. Downtown Denver Partnership, lokalna poslovna firma, pokrenula je projekat na osnovu saveta lidera u razvoju biznisa, dok je za nadogradnju javne podrške pokrenuta crowdfunding kampanja, kako bi se pokrio trošak od 35 hiljada dolara za dizajniranje same staze. Downtown Denver Partnership je angažovao lokalna preduzeća i stanovnike oko zaštićene biciklističke staze Arapahoe, što je omogućilo i zajednici da raspravlja o projektu i uticajima projekta. Pomenuta firma sarađivala je i sa gradskim zvaničnicima na redizajnu delova projekta i na rešavanju problema koji su se pojavili, poput uklanjanja parking mesta i pristupnih puteva. Slične inicijative bile su uspešne i u državi Mičigen kao i u Los Anđelesu, gde su vladini službenici sami pokrenuli ovakve inicijative kako bi dobili podršku za lokalne infrastrukturne projekte.\nIz ovih primera se može zaključiti da se pružanje prilike lokalnoj zajednici da „glasa” svojim novcem ne odnosi samo na podršku budžetu određenog projekta. Mnogo se više radi o tome da lokalnom stanovništvu treba dati priliku da upozna projekat koji se razvija u njegovom kraju i mogućnost da u njemu sadržajno učestvuje.\nIzvor: The converastion


OK BiH nastavio višegodišnju uspješnu saradnju sa BH Telecomom - BH Telecom d.d. Sarajevo\nBH Telecom d.d. Sarajevo > Dobre priče > OK BiH nastavio višegodišnju uspješnu saradnju sa BH Telecomom\n17.09.2021. Lejla Gačanin Dobre priče\nU prostorijama Olimpijskog komiteta BiH, generalni direktor BH Telecoma Sedin Kahriman i potpredsjednik OK BiH Milanko Mučibabić su potpisali trogodišnji sponzorski ugovor.\nBH Telecom je preko dvije decenije ponosni partner i sponzor Olimpijskog komiteta BiH. Kontinuiranom podrškom i prisustvom, neizostavni smo dio olimpijske porodice i Olimpijskog pokreta u BiH, te svake uspješne sportske aktivnosti.\n“Nemoguće je zamisliti bilo koji projekat OK BiH ili sportsko takmičenje u organizaciji OK BiH, a da BH Telecom nije dio te priče. Sigurni smo da će BH Telecom i u budućnosti biti dio našeg tima i da će nastaviti pomagati misiju OK BiH i na ovaj način promovisati olimpijske vrijednosti i ideale, te nesebično podržavati sportiste, sportske saveze BiH i sportski sistem u Bosni i Hercegovini kao i do sada”, rekao je Milanko Mučibabić, potpredsjednik OK BiH.\n“Izražavam zadovoljstvo jer je danas upriličena svečanost povodom potpisa ugovora i nastavka saradnje BH Telecoma i Olimpijskog komiteta BiH. BH Telecom je u dosadašnjem periodu, bio uz naš Olimpijski komitet i naravno, prirodno je da se naša saradnja nastavlja i da će naša saradnja vjerujem biti unaprijeđena dodatno i podignuta i na veći nivo. BH Telecom kao društveno najodgovornija kompanija u Bosni i Hercegovini s ponosom ističe da, kada je u pitanju saradnja sa Olimpijskim komitetom BiH, mi smo u dosadašnjem periodu, ja bih rekao investirali u krovnu organizaciju Olimpijski komitet, skoro pola miliona konvertibilnih maraka”, rekao je generalni direktor BH Telecoma Sedin Kahriman i dodao:\n“Namjera je da u narednom periodu snažnije pomognemo Olimpijski komitet kako bi i na taj način doprinijeli stvaranju i kreiranju boljih uslova za naše sportiste i za ostvarivanje što boljih rezultata. Olimpijski komitet, naši sportisti, naši olimpijci, mladi sportisti koji dolaze će siguran sam, na najbolji način promovisati domovinu Bosnu i Hercegovinu i u biti mi kao društveno odgovorna kompanija to prepoznajemo i to je sastavni dio naše i vizije i misije poslovanja”, izjavio je Kahriman.\nPodrška BH Telecoma u proteklim godinama govori i to da smo Olimpijski komitet BiH prepoznali kao sportsku instituciju vrijednu i dostojnu strateškog partnerstva i saradnje.


Kim traži veću vojnu sposobnost pred vežbe SAD i Južne Koreje\nSevernokorejski lider Kim Džong Un pozvao je na jačanje sposobnosti zemlje da se nosi sa bilo kakvom stranom provokacijom uoči godišnjih vežbi sledećeg meseca Južne Koreje i SAD koje Pjongjang vidi kao probu invazije.\nPopušta li napetost na 38. paraleli ili je reč o još jednoj varljivoj nadi kratkog daha da je posle 68 godina od Korejskog rata moguć trajni mir u ovom neuralgičnom delu Azije? Dan pošto su Pjongjang i Seul obnovili „vruću telefonsku liniju”, Severna i Južna Koreja su počele ...\nSjevernokorejski lider Kim Jong-un pozvao je na jačanje sposobnosti zemlje da se nosi sa bilo kakvom stranom provokacijom uoči godišnjih vježbi sljedećeg mjeseca Južne Koreje i SAD-a koje Pjongjang vidi kao probu invazije, prenosi Tanjug.\nPJONGJANG - Severnokorejski lider Kim Džong Un pozvao je na jačanje sposobnosti zemlje da se nosi sa bilo kakvom stranom provokacijom uoči godišnjih vežbi sledećeg meseca Južne Koreje i SAD koje Pjongjang vidi kao probu invazije.\nSevernokorejski vođa Kim Džong Un u spomen obeležju u Pjongjangu odao je počast Kinezima poginulima u ratu i obećao da će održati čvrste veze s Pekingom. Kimova jučerašnja poseta Kuli prijateljstva u čast kineskim vojnicima poginulim tokom Korejskog rata 1950-53 je treća otkako ...\nPJONGJANG - Severnokorejski vođa Kim Džong Un u spomen obeležju u Pjongjangu odao je počast Kinezima poginulima u ratu i obećao da će održati čvrste veze s Pekingom. Kimova jučerašnja poseta Kuli prijateljstva u čast kineskim vojnicima poginulim tokom Korejskog rata 1950-53 je ...\nKim odao počast Kinezima poginulim u ratu i obećao čvrste veze sa Pekingom\nSevernokorejski vođa Kim Džong Un u spomen obeležju u Pjongjangu odao je počast Kinezima poginulima u ratu i obećao da će održati čvrste veze s Pekingom, prenosi Tanjug. Kimova jučerašnja poseta Kuli prijateljstva u čast kineskim vojnicima poginulim tokom Korejskog rata 1950-53 ...


Potpisan Plan vojne saradnje Ministarstava odbrane BiH i SAD-a | Starmo\nNaslovnica BiH Potpisan Plan vojne saradnje Ministarstava odbrane BiH i SAD-a\nPotpisan Plan vojne saradnje Ministarstava odbrane BiH i SAD-a\nSarajevo — Pomoćnik ministra odbrane BiH za međunarodnu saradnju Zoran Šajinović i odbrambeni izaslanik Sjedinjenih Američkih Država (SAD) u BiH brigadir Michael Tarquinto, potpisali su danas Plan bilateralne vojne saradnje ministarstava odbrane BiH i SAD-a za 2020. godinu.\nPlanom je obuhvaćeno 129 zajedničkih aktivnosti u zemlji i inostranstvu, kojima bi se dodatno pojačale sposobnosti i kapaciteti Oružanih snaga BiH te dalje povećao stepen interoperabilnosti i kompatibilnosti OSBiH sa snagama partnerskih zemalja.\nU prigodi potpisivanja Plana, Šajinović je posebno istakao da su Sjedinjene Američke Države strateški partner broj jedan za Bosnu i Hercegovinu. Napomenuo je da u toj saradnji dvije zemlje zajedno rade na čuvanju stabilnosti u zemlji i svijetu, kako kroz vojne projekte u BiH, tako i učešćem u regionalnim inicijativama i međunarodnim misijama podrške miru.\nPosebno je naglasio veliku pomoć koju u toj saradnji pružaju Ured za obrambenu saradnju (ODC) američke ambasade u BiH kao i Nacionalna garda američke savezne države Maryland, te se zahvalio Vladi SAD na kontinuiranoj podršci Bosni i Hercegovini u euroatlantskim integracijama.\nBrigadir Tarquinto se zahvalio Ministarstvu odbrane i Oružanih snaga BiH na svoj predanosti koju iskazuju u daljem razvoju međusobne vojne saradnje. Konstatirao je da je Plan bilateralne vojne saradnje za 2020. godinu temeljen na uspješnim projektima iz ove i prethodnih godina.\nCeremoniji potpisivanja Plana bilateralne vojne saradnje BiH i SAD-a prisustvovali su i predstavnici sektora i organizacijskih cjelina MOBiH i Zajedničkog štaba OSBiH, koji su sarađivali u pripremi tog dokumenta. U pratnji odbrambenog izaslanika SAD-a u BiH brigadira Tarquinta, ceremoniji potpisivanja prisustvovao je i kapetan Fiodor Strikovski ispred Ureda za odbrambenu saradnju (ODC) američke ambasade u BiH, sa saradnicima.\nODC kontinuirano pruža značajnu podršku u vojnoj opremi, uslugama i finansijskim sredstvima Oružanim snagama BiH, saopšteno je iz Ureda za odnose s javnošću MOBiH.\nFBI u kući ruskog oligarha\n“Prva linija fronta”: Američki ministar odbrane u tri države regije Crnog mora


Cilj ove dve devojke je da pomognu sugrađanima kako bi obnovili svoje domove nakon što su ih zadesila tri rata u poslednjih deset godina.\nDve nedavno diplomirane inženjerke Majd Mashharawi i Rawan Abddllaht svojim radom ruše stereotipe praveći građevinski materijal od ruševina nastalih u ratu. One su istakle da je Izraee blokira dopremanje građevinskog materijala u Gazu što taj proces obnove čini dugotrajanim, skupim i ponižavajućim. Iz tog razloga one su odlučile da blokove za zidanje kuće prave same.\nPesak i agregat zamenjeni su pepelom i betonom od srušenih kuća. Tako je nastao laki i jeftini blok za zidanje objekata.\nMajd i Rawan su se zainteresovale za građevinski materijal još na početku svog studiranja, međutim one ne žele da rade sa postojećim materijalima. Umesto toga, pokrenule su proizvodnju svog građevinskog materijala čija je proizvodnja jeftinija i održivija, piše Inhabitat.\nTokom rata uništeno je na hiljade kuća, a donirana sredstva dovoljna su za rekonstrukciju samo 200 kuća. Zbog masovne samostalne akcije obnove, dnevna potreba stanovništva je 40.000 blokova za zidanje.\nKako bi se suzbile dalje akcije Hamasa u švercovanju oružjem, Izrael tvrdi da je blokada neophodna, kao i kontrola savakog materijala koji pređe granicu, iako UN tvrdi da se ovakvom opsadom krše ljudska prava.\nVelike količine pepela, i do 10 tona nedeljno dodatno zagađuju ograničene količine podzemnih voda. Imajući ovo u vidu Majd i Rawan su istraživale kako da pesak i agregat zamene pepelom nastalim od uglja i betonom iz ruševina. Posle šest meseci testiranja konačno su otkrile pravu formulu.\nDevojke su pokrenule kampanju pomoću koje žele da omoguće masovnu proizvodnju laganih blokova koji su upola jeftiniji od standardnih.\nNa GreenCakeu pokrenuta je crowfunding kampanja kako bi se povećala proizvodnja blokova za zidanje po recepturi ove dve devojke.\n#blok za zidanje #blokovi #gaza #gradjevinski materijal #izrael #Majd Mashharawi #odrzivost #opeka #pepeo #Rawan Abddllaht #rusevine


Budžet opštine Derventa za devet mjeseci realizovan u iznosu od 8.503.288 KM – Glas Regije\nDERVENTA – Odbornici Skupštine opštine Derventa podržali su danas Informaciju o izvršenju opštinskog budžeta za devet mjeseci ove godine prema kojoj ukupno ostvarena sredstva iznose 8.503.288 KM i manja su za 971.462 KM ili 10,3 odsto u odnosu na planirani iznos od 9.474.750 KM.\nNačelnik opštinskog Odjeljenja za finansije Zdenka Čečavac pojasnila je da, ako se posmatra ostvarenje u odnosu na isti period prošle godine, sredstva su veća za 200.600 KM ili za 2,4 odsto.\nNa današnjoj sjednici podržan je i Nacrt izmjena i dopuna odluke o rebalansu budžeta opštine za ovu godinu u iznosu 11.597.474 KM, što je manje za 1.035.526 KM ili za 8,2 odsto u odnosu na plan od 12.633.000 KM.\nOdbornici su podržali i Nacrt budžeta opštine Derventa za iduću godinu u iznosu 12.056.100 KM, gdje su prihodi veći u odnosu na procjenu izvršenja za 2014. godinu za 1.401.129 KM ili za 13,2 odsto.\n– Javna rasprava traje do 14. novembra. Razmotrićemo sve pristigle prijedloge koje smo imali u pisanom obliku i koje smo čuli tokom javnih rasprava i uvrstiti u plan budžeta koji do 20. novembra treba da dostavimo resornom ministarstvu, i najkasnije do 15. decembra usvojimo na sjednici skupštine – rekla je Čečavac.\n« Do kraja godine dostaviti potvrdu o životu\nHaos zbog uništenih semafora i znakova »


Šojgu: Potpisan ugovor o isporuci S-400 Turskoj – Studio B\nŠojgu: Potpisan ugovor o isporuci S-400 Turskoj\nŠojgu: Potpisan ugovor o isporuci S-400 Turskoj Tanjug\nObjavljeno: 23.01.2018. 11:11 Izmenjeno: 23.01.2018. 11:11\nPotpisan je ugovor o isporuci raketnog sistema odbrane S-400 Turskoj, saopštio je ministar odbrane Rusije, general Sergej Šojgu, dodajući da je još zemalja zainteresovano, a da je Turska druga zemlja NATO koja je kupila ruske odbrambene sisteme.\n„Dva raketna sistema S-400 su postavljena u Siriji u bazama Hmejmim i Tartus. Ovo su jedinstveni sistemi sa neprevaziđenim učinkom. Ovo je razlog zbog kog je potpisan ugovor o isporuci sistema S-400 Turskoj, koja je članica NATO“, poručio je Šojgu u Vijetnamu, gde se trenutno nalazi na svojoj turneji kroz zemlje jugoistočne Azije, prenosi TAS S.\nČlanovi Šojguove delegacije takođe su naglasili da je Turska druga članica NATO koja je kupila ruske sisteme vazdušne odbrane, dodajući da je Grčka naoružana sistemom S-300. „Druge države su takođe izrazile interesovanje u kupovinu sistema S-400, uključujući države na Bliskom Istoku i u jugoističnoj Aziji. Pregovori su u toku“, navodi Šojgu.\nOn je rekao da je Moskva spremna da podeli svoje iskustvo u korišćenju oružja i vojne tehnike u borbi protiv međunarodnog terorizma u Siriji. „Nijedan sastanak sa našim kolegama iz inostranstva ne prođe bez razgovora o kupovini ruskog naoružanja“, rekao je Šojgu.\nSeptembra 2017. godine, predsednik Turske Redžep Tajip Erdogan saopštio je da je Ankara potpisala ugovor sa Moskvom o kupovini sistema S-400 i da su uplatili kaparu. Prema rečima direktora ruske državne korporacije „Rostek“, Sergeja Čemezova, isporuka sistema S-400 Turskoj počeće u martu 2020. godine.\nS-400 je trenutno najnapredniji sistem raketne vazdušne odbrane, a u službi je od 2007. godine.\nDizajniran je da uništava avione, krstareće i balističke rakete, a može se i koristiti za napade zemlja-zemlja.\nS-400 ima mogućnost da napada ciljeve na daljini do 400 kilometara i visini do 30 kilometara.\nJedina zemlja koja trenutno aktivno koristi sistem S-400 je Rusija, a postoje planovi da se isporuče Kini, Turskoj, Indiji i Sauđiskoj Arabiji, navodi ruska agencija.


Lista Srpska - Blic Online\nTodosijević: Pokušaj Prištine da dovede ljude koji će slepo slušati\nČlan Srpske liste Ivan Todosijević, koji je smenjen sa ministarskog mesta u kosovskoj vladi, izjavio je da je to samo pokušaj prištinskih institucija da na neke važne pozicije dovedu ljude koji će slepo slušati naredbe iz Prištine.\nSrpska lista upitala je danas komandanta Kfora "otkud vojnici Albanije na ulicama srpskih gradova na severu, kada se dobro zna da vojska Albanije nije deo misije Kfor".\nPredstavnici Evropskog parlamenta, predvođeni izvestiocem za Srbiju Dejvidom Mekalisterom, sastali su se danas sa delegacijom Srpske liste čiji su predstavnici ukazali evropskim parlamentarcima na probleme sa kojima se suočava srpski narod na Kosovu i Metohiji, saopštila je Srpska lista.\nČlan Predsedništva kosovske Srpske liste Stevan Vulović rekao je za današnju "Politiku" da je za proteklih pet godina, koliko je bio predsednik Privremenog organa opštine Zubin Potok, ugasio sve kosovske institucije, tako da u toj opštini sve funkcioniše isključivo po sistemu Republike Srbije.\nPredsednik Srpske liste Goran Rakić najavio je da će se predstavnici Srba sa Kosova i Metohije sastati sutra u Beogradu sa predsednikom Aleksandrom Vučićem, kako bi dogovorili dalje korake u odgovor na krizu koju je izazvala Priština nizom mera na štetu ljudskih i ekonomskih prava srpske zajednice, kao i novim pretnjama i provokacijama.\nSrpska lista saopštila je danas da je napad na srpske hodočasnike u Metohiji u nedelju primer verske netolerancije koja je neviđena na tlu Evrope.\nSrpska lista sa Palmerom: Kompromis moguć samo kroz dijalog\nPredstavnici Srpske liste razgovarali su danas u Stejt departmentu za zamenikom pomoćnika američkog državnog sekretara Metjuom Palmerom, a potpredsednik Srpske liste Dalibor Jevtić rekao je za "Glas Amerike" da je stav njihovih sagovornika u Vašingtonu bio da je kompromisno rešenje moguće postići samo kroz proces dijaloga.\nKosovski premijer Ramuš Haradinaj rekao je danas da vladajuća koalicija ima probleme sa Srpskom listom i da su odnosi otežani.


Via ferata "Sokolov put" na Romaniji dostupna turistima\n22/11/2020 | 16:57 ⇒ 17:23 | Autor: SRNA\nNa području Crvenih stijena na Romaniji danas je svečano predstavljen novi turistički sadržaj Sarajevsko-romanijske regije - Via ferata "Sokolov put", što je dio velikog projekta koji su sa 505.000 KM finansirali EU i Njemačka.\nNa Јahorini predstavljen novi turistički sadržajFoto: SRNA\nGradonačelnik Istočnog Sarajeva Nenad Vuković rekao je da su danas otvorili feratu na Crvenim stijenama kao novi adrenalinski i atraktivan turistički sadržaj, te da očekuje veliki broj dolazaka i posjeta na ovu lokaciji u narednom periodu, jer je sadržaj vrijedan pažnje.\nOn je dodao da je na području Romanije predviđeno uređivanje pješačkih staza koje će u dužini od 45 kilometara povezati lokacije Crvene stijene, pećinu Starine Novaka i planinarski dom "Stajna".\nDirektor Turističke organizacije "Јahorina" grada Istočno Sarajevo Igor Tošić podsjetio da je u okviru projekta okrčene i markirane pješačke staze do ferate, postavljena dva vidikovca koji će služiti za odmaranje, a sigurno će upotpuniti boravak turista na tom području.\nPrema njegovim riječima, tim alpinista organizovao je danas prvo penjanje na Crvene stijene i tako je zvanično predstavljen novi turistički sadržaj.\nTošić je dodao da je ovo veliki napredak za turizam u Istočnom Sarajevu i da će realizacija ovog projekta otvoriti planinu Romaniju za nove vidove turizma.\nOn je istakao da je Romanija, kao i Јahorina, veliki potencijal za razvoj ljetnog turizma i nalazi se na zelenoj liniji "Via Dinarika", kao što je i Trebević.\nDanas su uručene i zahvalnice svima koji su pomogli u realiazciji projekta od planinarskih društava sa područja grada, volonterima, moto-klubu Pale, firmi Dom Žal iz Banjaluke i mnogim drugim subjektima.\nTuristička organizacija "Јahorina", zajedno sa Razvojnom agencijom grada Istočno Sarajevo i Privrednom komorom Republike Srpske, kao i partnerom paljanskim preduzećem "Stanišić", zajedno je prošla projekat "Osjeti zadovoljstvo boravka u prirodi duž zelene staze Via Dinarika Sarajevsko-romanijske regije" za stvaranje novog turističkog proizvoda.


STANICA U SASTAVU KBC ZEMUN: Uskoro otvaranje moderne poliklinike na 1.005 kvadrata u GO Obrenovac\nObrenovačka stanica zdravlja imaće najbolju medicinsku opremu, skener, mamograf, ultrazvuk, kolposkop i sve što je potrebno za specijalističke preglede. Prema rečima predsednika GO Obrenovac Miroslava Čučkovića, ovaj projekat zamišljen je kao poliklinika koja će raditi u sastavu KBC Zemun.\n- Naš cilj je da svi koji imaju potrebu da odu na pregled budu zakazani i da ovde dođu u tačno određenom terminu bez čekanja i gužve - kaže Čučković.\n- Otvaranje zdravstvenog objekta od 1.005 kvadrata očekuje se u narednih nekoliko nedelja.\nOvde u našem polikliničkom centru, nakon uputa lekara iz Doma zdravlja, pacijenti će sa zdravstvenom knjižicom moći da obave neki od specijalističkih pregleda u svih 11 oblasti zbog kojih su pre morali da putuju u Beograd.\nUnutrašnjost objekta, Foto Fejsbuk\nNačelnik obrenovačke Hitne službe dr Radoslav Milošević podsetio je da je ovaj objekat lokalna samouprava izgradila svojim sredstvima i stavlja ga u funkciju republičkog zdravstvenog sistema.\n- Imali smo priliku da prošle godine uđemo u objekat Doma zdravlja koji ima više od 2.000 kvadrata i najsavremeniju opremu. Ovo je jedno veliko iznenađenje, da za samo godinu dana stojimo ispred novog zdanja od 1.000 kvadrata - rekao je Milošević.\npoliklinika Beograd vesti GO Obrenovac


Avio karte Beograd Hanoj\nAvionske karte Beograd - Hanoj\nKako da rezervišem avio karte Beograd Hanoj?\nVaše putovanje u Hanoj započnite rezervacijom avio karte Beograd Hanoj. Rezervišite besplatno željeni let u samo nekoliko jednostavnih koraka:\nKako da napravim online rezervaciju avio karte Beograd Hanoj ?\nKada se odlučite i odredite datume Vašeg putovanja, na našem sajtu u bilo kom trenutku možete napraviti besplatnu rezervaciju Vaše avio karte Beograd Hanoj.\nNakon klika na pretragu, naš sistem će Vam ponuditi sve najbolje opcije za Vaš let Beograd Hanoj, prema unesenim parametrima.\nUkoliko niste u mogućnosti ili jednostavno ne želite da napravite sami online rezervaciju Vaše avio karte Beograd Hanoj, budite slobodni da nas kontaktirate putem telefona.\nMožete nas kontaktirati na brojeve telefona +381 (0)21 424 334 ili na +381 (0)69 42 43 424 (viber i whats`app), i mi ćemo umesto Vas, takođe potpuno besplatno, uraditi rezervaciju za Vaš let Beograd Hanoj.\nPored rezervacije leta, slobodno nas možete pozvati i za druga pitanja u vezi vaše kupljene avio karte Beograd Hanoj kao i drugih detalja i informacija koje su Vam potrebne.\nKako da znam da je moja rezervacija avio karte Beograd Hanoj potvrđena?\nNeposredeno nakon što obeležite i popunite sva tražena polja sa * i završite Vašu rezervaciju dobićete sistemsku potvrdu i šifru ( kombinacija brojeva i slova ) da je uspešno urađena rezervacija avio karte Beograd Hanoj.\nKoliko traje rezervacija avio karte Beograd Hanoj?\nRezervacija avio karte Beograd Hanoj u najvećem broju slučajeva traje do kraja istog dana, kad ste izvršili rezervaciju.\nKoji je krajnji rok za uplatu avio karte Beograd Hanoj?\nUkoliko ste pronašli kartu po nižoj promotivnoj ceni, na našem portalu, savetujemo da uplatu izvršite odmah nakon rezervacije avio karte Beograd Hanoj i tako osigurate karte po nižim cenama.\nImage by Quang Anh Ta from Pixabay\nKako mogu platiti avio karte za let Beograd Hanoj?\nZa plaćanje Vaše avio karte za let Beograd Hanoj možete izabrati jednu od sledećih mogućnosti:\nUkoliko ste pokušali i ne možete da pronađete cene letova koje bi Vam odgovarale, velika je verovatnoća da su povoljni letovi Beograd Hanoj već rasprodati, jer su kao takvi, ograničeni brojem mesta.\nDa li mogu da menjam moju avio kartu Beograd Hanoj?\nDa li mogu da otkažem kupljenu avio kartu za let Beograd Hanoj?\nAgencija će poslati zahtev za refundaciju uplaćenog iznosa, ali se ista ostvaruje samo pod uslovima i pravilima avio kompanije koja obavlja let Beograd Hanoj.\nDa li mi je potrebno putno osiguranje za let Beograd Hanoj?\nPredlažemo da uplatite putno zdravstveno osiguranje za svako putovanje van zemlje. Nakon što ste obezbedili avio karte za let Beograd Hanoj, nudimo Vam mogućnost da pribavite putno osiguranje naše osiguravajuće kuće ‘’Sava osiguranje’’.\nŠta je sve uračunato u cenu avio karte Beograd Hanoj?\nCenu koju ste dobili nakon pretrage avio karte Beograd Hanoj uvek uključuje sve aerodromske takse i ručni prtljag do 8 kg koji nosite u kabinu aviona.\nUz određenu doplatu, koju određuje isključivo avio kompanija, imate opciju da doplatite (ukoliko Vam je to potrebno) i dodatni prtljag. Cena i težina predatog prtljaga uvek zavisi od avio kompanije koja obavlja let Beograd Hanoj.\nCena avio karte Beograd Hanoj\nCena avio karte Beograd Hanoj koju je sistem prikazao nakon što ste popunili sve parametre i kliknuli na pretragu, je trenutna i promenljiva, i zavisi od mnogo faktora a najčešće je to datum putovanja i period kupovine avio karte za Hanoj.\nKoja je cena avio karte za direktan let Beograd Hanoj\nU ovom momentu ne postoji direktan let Beograd Hanoj.\nKoja je cena avio karte za let sa jednim presedanjem Beograd Hanoj\nTrenutno nema letova Beograd Hanoj sa jednim presedanjem.\nKoja je cena avio karte za let sa više presedanja Beograd Hanoj\nTrenutno nema letova Beograd Hanoj sa dva pesedanja.\nKoji su aerodromi za let Beograd – Hanoj?\nDolazni aerodrom: Noi Bai Intl – HAN, Hanoj, Vijetnam.\nBeograd Hanoj letovi – informacije\nKoje avio kompanije obavljaju let Beograd Hanoj ?\nTrenutno ne postoji direktan let Beograd Hanoj.\nTrenutno nema informacija o trajanju leta Beograd Hanoj sa jednim presedanjem\nTrenutno nema informacija o trajanju leta Beograd Hanoj sa dva presedanja\nKoliko traje direktan let Beograd Hanoj?\nKoliko traje let Beograd Hanoj sa jednim presedanjem?\nKoliko traje let Beograd Hanoj sa dva presedanja?\nKoji su aerodromi za let Beograd Hanoj?\nVaš let Beograd Hanoj obuhvata sledeće aerodrome:\nKoji su gradovi za let Beograd Hanoj?\nVaš let Beograd – Hanoj obuhvata sledeće gradove:\nSadrzaj: avio karte Beograd - Hanoj\nKoji su aerodromi za let Beograd - Hanoj?\nBeograd Hanoj letovi - informacije\nPromocija Avio karte Beograd Hanoj\nNapomena: Dole prikazane avio kompanije imaju trenutno aktuelne ponude najjeftinijih avio karata na relaciji Avio karte Beograd Hanoj. Obratite pažnju prilikom ptregade na period prodaje kao i period putovanja za koji su navedene ponude aktuelne. Broj mesta po promotivnim cenama je ograničen. Želimo vam uspešnu pretragu.\nMagazin - Hanoj (HAN)\nAvio kompaije - Hanoj (HAN)


10 najboljih hotela sa besplatnim parkingom u Srbiji\nHoteli sa besplatnim parkingom - Srbija, Evropa\nHoteli sa besplatnim parkingom - Srbija\n130 od 3.002 objekta odgovara vašim filterima. Obriši sve filtere\n“Sve pohvale - Hotel Mint”\n“Odlican odnos cene i kvaliteta”\n“Smještaj u hotelu”\n“Boravak u hotelu Heritage”\nBr. 4 u pogledu odnosa cena/kvalitet od 319 hotela u Srbiji\n“Obilan doručak, komotne sobe, ugodna atmosfera”\nCena koju ste pronašli je za 14% niža od prosečne cene ovog hotela od 85 US$ za noćenje.\nBr. 5 u pogledu odnosa cena/kvalitet od 319 hotela u Srbiji\n“Sastanak sa pogledom”\nBr. 6 u pogledu odnosa cena/kvalitet od 319 hotela u Srbiji\n“Hotel v lepom delu grada”\nBr. 7 u pogledu odnosa cena/kvalitet od 319 hotela u Srbiji\n“Vikend poseta radi kupanja u bazenima”\n“Divan porodicni hotel”\nBr. 8 u pogledu odnosa cena/kvalitet od 319 hotela u Srbiji\n“Perfekt hotel - najbolji u Beogradu i Srbiji/”\nBr. 9 u pogledu odnosa cena/kvalitet od 319 hotela u Srbiji\nBr. 10 u pogledu odnosa cena/kvalitet od 319 hotela u Srbiji\nBr. 11 u pogledu odnosa cena/kvalitet od 319 hotela u Srbiji\n“Bolje od hostela, ali teško da zaslužuje 3 zvezdice”\nBr. 12 u pogledu odnosa cena/kvalitet od 319 hotela u Srbiji\n“Odličan spa centar”\n“Renovirani hotel na Novom Beogradu”\nBr. 13 u pogledu odnosa cena/kvalitet od 319 hotela u Srbiji\n“Hotel za porodicni odmor”\nCena koju ste pronašli je za 19% niža od prosečne cene ovog hotela od 124 US$ za noćenje.\nBr. 14 u pogledu odnosa cena/kvalitet od 319 hotela u Srbiji\n“Odmor za dusu i telo”\nBr. 15 u pogledu odnosa cena/kvalitet od 319 hotela u Srbiji\n“Kratak boravak u raju”\n“Nama bilo lepo, ali...zbog konkurentnih hotela cena bi trebala da je niza”\nBr. 16 u pogledu odnosa cena/kvalitet od 319 hotela u Srbiji\n“Jednom u Životu morate obavezno posjetiti”\nBr. 17 u pogledu odnosa cena/kvalitet od 319 hotela u Srbiji\nCena koju ste pronašli je za 20% niža od prosečne cene ovog hotela od 82 US$ za noćenje.


Rusija prekida saradnju sa SAD na nebu iznad Sirije - Naslovi.net vesti\nSupersile na ivici rata! Rusija zapretila Americi: Svaka vaša letelica koju zateknemo zapadno od Eufrata biće naša meta!\nMinistarstvo odbrane Rusije objavilo je da obustavlja saradnju sa Sjedinjenim Američkim Državama koja se tiče Memoranduma o prevenciji incidenata i obezbeđivanju vazdušne bezbednosti u Siriji. Moscow halts cooperation with US in ensuring air safety over Syria following coalition’s downing of Syrian... »\nAlarmantno nad sirijom: Amerika traži hitno vraćanje vojnog kanala sa Rusijom\nSpecijalni kanal između Rusije i SAD o Siriji bio je na snazi jutros, ali su potrebni hitni kontakti na nivou diplomata i vojnih zvaničnika za razrešenje situacije koja je nastala nakon što je koalicija pogodila sirijski avion Su-22, izjavio je šef združenih načelnika štabova američke vojske,... »\nMOSKVA - Ministarstvo odbrane Rusije od danas prekida saradnju sa SAD u okviru Memoranduma o sprečavanju incidenta na nebu iznad Sirije, navodi se u saopštenju ruskog spoljnopolitičkog resora. Prema rečima vojske, od sada će u regionima gde ruska avijacija bude izvodila zadatke na nebu iznad Sirije... »\n- Ovaj kanal radi i jutros… U poslednjih nekoliko sati i dalje smo održavali komunikaciju - rekao je Danfrod govoreći u nacionalnom pres-klubu u Vašingtonu. On je istakao da su kontakti bili između američkog centra za vazdušne... »\nVAŠINGTON: Američki general Džo Danford izjavio je danas da SAD radi na ponovnom uspostavljanju "vojne veze" sa Rusijom, koja je od vitalnog značaja za zaštitu svih bezbednosnih snaga koje deluju u Siriji.\n"U narednim satima pokušaćemo diplomatskim i vojnim putem da uspostavimo vezu", rekao je Danford, aludirajući na specijalni kanal komunikacije, prenosi AFP. Rusko Ministarstvo odbrane saopštilo je ranije danas da će obustaviti... »\nVAŠINGTON - Američki general Džo Danford izjavio je danas da SAD radi na ponovnom uspostavljanju "vojne veze" sa Rusijom, koja je od vitalnog značaja za zaštitu svih bezbednosnih snaga koje deluju u Siriji.\nMoskva: Obaranje aviona kršenje međunarodnog prava\nMOSKVA - Rusko Ministarstvo odbrane optužilo je danas SAD da nisu koristile postavljeni kanal za komunikaciju kako bi upozorile Moskvu da će oboriti sirijski borbeni avion i navelo da će odbaciti upotrebu ovog kanala.\n"Komanda koalicionih snaga nije koristila ustanovljeni kanal za komunikaciju za sprečavanje incidenata u sirijskom vazdušnom prostoru. Moskva će prekinuti saradnju (preko kanala) sa Amerikom od 19. juna", navodi se u saopštenju... »\nMoskva preti Vašingtonu: "Svaka letelica zapadno od Eufrata biće označena kao meta"\nMinistarstvo je objavilo da zaustavlja saradnju sa Sjedinjenim Američkim Državamana na Memorandumu o prevenciji incidenata i obezbeđivanju vazdušne sigurnosti u Siriji. Rusija je odluku o prekidu saradnje donela nakon obaranja... »\nRuska vojska traži od američke komande detaljnu istragu incidenta, uz informisanje o njegovim rezultatima i preduzetim merama. Prema njihovom mišljenju, obaranje aviona sirijskih Oružanih snaga od strane američke avijacije u... »\n"Avioni i dronovi međunarodne koalicije koji se nađu zapadno od Eufrata će biti posmatrani i smatrani metama i protivvazdušnih sistema na zemlji i aviona", saopštilo je rusko Ministarstvo odbrane. Ovaj ruski potez dolazi nakon... »\nKremlj: Letelice SAD iznad Sirije tretiramo kao mete\nMoskva -- Rusko ministarstvo odbrane je suspendovalo sporazum sa SAD o bezbednosti na nebu iznad Sirije i objavilo da će tretirati letelice koalicije kao mete.\nNajava iz Kremlja stiže nakon što je objavljeno da je međunarodna koalicija koju predvode SAD oborila ratni avion režima u Siriji. Rusija je zatražila hitnu istragu ovog slučaja, ali i da se rezultati istrage podele sa ruskom... »\nNova drama - Rusi: Agresija SAD, kraj saradnje!\nObaranje aviona sirijskih Oružanih snaga od strane američke avijacije u vazdušnom prostoru Sirije je cinično kršenje sirijskog suvereniteta, saopštilo je Ministarstvo odbrane Ruske Federacije. Rusko Ministarstvo odbrane smatra da... »\nPrema rečima vojske, od sada će u regionima gde ruska avijacija bude izvodila zadatke na nebu iznad Sirije svaki vazdušni objekat međunarodne koalicije smatrati vazdušnom metom. Ruska vojska traži od američke komande detaljnu... »\nRadio 021 pre 48 minuta još 2 povezane


GENERALNI SEKRETAR NUNS-A: NAJSPORNIJI JE KONKURS MINISTARSTVA NA KOJEM JE NAJVIŠE SREDSTAVA DOBILA NEPOZNATA FIRMA BEZ ZAPOSLENIH\nU prvoj polovini ove godine u Srbiji je na republičkom, pokrajinskom i lokalnom nivou raspisano 120 konkursa za sufinansiranje projekata u oblasti javnog informisanja, od kojih je zbog nepravilnosti šest poništeno i ponovo raspisano, evidentiralo je Nezavisno udruženje novinara Srbije\nUkupna sredstva opredeljena ovim konkursima iznosila su približno 10 miliona evra\nNa konkursu Ministarstva kulture najviše sredstava dobili su projekti dve nepoznate “medijske” firme- čak 12 odsto, od kojih je jedna registrovana samo dan pre zaključenja konkursa i nema zaposlenih, a druga je registrovana za poslove reklamiranja i marketinga\nNa lokalnim konkrsima nagrađivani su mediji lojalni vlastima, neki mediji su diskriminsani, a neke odluke komisija menjane od strane funkcionera\nSkoro 70 odsto novca iz budžeta grada Niša dodeljeno je televizijama koje su poznate po promotivnom izveštavanju i bliskosti sa vladajućom Srpskom naprednom strankom, čime se nastavljaju treadionalne zloupotrebe niških vlasti, navodi se u analizi generalnog sekretara NUNS-a Svetozara Rakovića\nFoto: sloboda medija, N1\nU prvoj polovini 2018. godine u Srbiji je na republičkom, pokrajinskom i lokalnom nivou raspisano ukupno 120 konkursa za sufinansiranje projekata u oblasti javnog informisanja, od kojih je zbog nepravilnosti šest poništeno i ponovo raspisano, evidentiralo je Nezavisno udruženje novinara Srbije, a naveo u analitičnom izveštaju Svetozar Raković, generalni sekretar NUNS-a.\nUkupna sredstva opredeljena konkursima za sufinansiranje javnog interesa u medijskim sadržajima iznosila su 1,185.418.333 dinara, odnosno približno 10 miliona evra. Ministarstvo kulture i informisanja objavilo je i sprovelo osam konkursa na kojima je ukupno raspodeljen iznos od 261.864.495 dinara. Pokrajinski Sekretarijat za kulturu i informisanje Autonomne pokrajine Vojvodine raspisalo je i realizovalo četiri konkursa u ukupnoj vrednosti od 62.200.000 dinara. Lokalne samouprave (gradovi i opštine) objavile su od početka godine do kraja juna ukupno 108 konkursa, pd kojih je šest poništenih, u ukupnoj vrednosti od 861.353.838 dinara.\nNajveće nezadovoljstvo zbog konkursa Ministarstva kulture\nPrema navodima u izveštaju, najveće nezadovoljstvo zbog spornih kriterijuma izazvao je konkurs Ministarstva kulture i informisanja koje je prethodnih godina uglavnom hvaljeno kao primer dobre prakse, sa izuzetkom 2017. kada je tadašnji ministar kulture i informisanja Ivan Tasovac neopravdano prepravio predlog stručne komisije.\nNovinarska i medijska udruženja (NUNS, NDNV, ANEM i Lokal pres) u zajedničkom saopštenju ocenila su da je “Ministarstvo kulture i informisanja obesmislilo je proces konkursnog sufinansiranja javnog interesa u sferi javnog informisanja imenovanjem velikog broja kompromitovanih medijskih i paramedijskih radnika, iz fantomskih ili vlasti bliskih udruženja u konkursne komisije”.\nUdruženja su ukazala da se u komisije Ministarstva imenovane “osobe koje su u prethodnom periodu, na lokalnim konkursima dodeljivali novac isključivo medijima bliskim vlasti, među kojima i onima koji svakodnevno i drastično krše Kodeks novinara Srbije, a istovremeno su diskriminisali profesionalne i kvalitetne medije koji rade u javnom interesu”. Pored toga, “Ministarstvo je u komisije imenovalo kao medijske stručnjake stručnoj javnosti potpuno nepoznate osobe, u čije kvalifikacije i dobre namere- opravdano izražavamo sumnju.”\nČetiri organizacije ocenile su da je “jedini izlaz iz ove situacije – ponavljanje konkursnog procesa od imenovanja komisija nadalje”, ukazujući da “komisije moraju da budu sastavljene od predstavnika relevantnih i reprezentativnih udruženja, nekompromitovanih osoba visoke stručnosti i moralnih načela, među kojima treba da budu i predstavnici nezavisnih institucija i udruženja građana”.\nTim povodom, NUNS, NDNV, ANEM i Lokal pres odlučili su da povuku svoje predstavnike iz komisija Ministarstva, a nakon donošenja rešenja o raspodeli ista udruženja su odbila novac opredeljen za sufinansiranje njihovih projekata.\nMinistarstvo nije poništilo konkurs, a posle završetka rada osam konkursnih komisija i objavljivanja rezultata i rešenja o raspodeli NUNS, NDNV, ANEM i Lokal pres su javno ocenili “da su rezultati konkursa za medijske projekte i način na koji je on sproveden u potpunom neskladu sa tvrdnjom Vlade Srbije da je spremna da, u saradnji sa relevantnim novinarskim i medijskim udruženjima, rešava brojne, nagomilane probleme na medijskoj sceni.”\nOva udruženja su pozvala Vladu da preduzme “jedini logičan potez” i smeni ministra Vladana Vukosavljevića i državnog sekretara Aleksandra Gajovića zbog skandalozno sprovedenog konkursa na kojem je medijima iz budžeta raspodeljeno nešto više od 260 miliona dinara.\nNa konkursu ministarstva dve nepoznate „medijske“ firme dobile su čak 12 odsto ukupnih sredstava\nNa konkursu Ministarstva projekti dve nepoznate “medijske” firme nagrađene su najvišim iznosima. Najveći iznos na konkursu za televizijske projekte – 4,9 miliona dinara, dodeljen je beogradskoj firmi „Essentis“, dok je drugi po redu iznos od 4 miliona pripao novosadskoj Agenciji za usluge reklame i marketinga „RayDream Production”.\nTe dve „medijske kuće“ dobile su čak 12 odsto od ukupno opredeljnih 72 miliona dinara, u konkurenciji 225 projekata televizija, udruženja građana, agencija iz cele Srbije- navodi se u izveštaju.\n– Zanimljivo da je firma „Essentis“ registrovana za proizvodnju medijskih sadržaja 7. marta 2018. godine, samo dan pred zaključenje konkursa Ministarstva. U obrazloženju stručne komisije navodi se da tеma projekta „Essentisa“ predstavlja “nov pristup istorijskim događajima i ulozi srpske države u stvaranju međunarodnih političkih tokova, kao i razvoj srpske državnosti i srpskog naroda u 20. veku”. Komisija je ocenila i da “predlagač projekta poseduje visoke stručne i profesionalne reference, koje odgovaraju predloženim ciljevima i aktivnostima projekta”. To što se sve do poslednjeg dana konkursa firma “Essentis” bavila konsultantskim aktivnostima u vezi s poslovanjem i upravljanjem, stručnoj komisiji nije nimalo smetalo da joj da apsolutni primat u konkurenciji televizijskih projekata- dodaje se u izveštaju.\nU njemu se još kaže da članovima iste stručne komisije nije smetalo ni to što drugoocenjena preduzetnička firma „RayDream Production” nije registrovana za proizvodnju medijskih sadržaja već za usluge reklamiranja i marketinga. Obrazloženje komisije je da “projekat obuhvata proizvodnju i emitovanje serijala o karakterističnim znamenitostima Srbije”, te da je “visokoprofesionalno postavljen”. Ne navodi se ni jedna konkretna “znamenitost”, a još manje objašnjava ocena o “visokoprofesionalnosti”.\nZaječarska medijska kuća Za meda takođe je javno negodovala zbog spornih rezultata republičkog konkursa, ukazujući da je posle “samo jednog dana istraživanja” utvrdila da je prema podacima Agencije za privredne registre preduzeće „Essentis“ d.o.o u 2014. godini imalo status neaktivnog preduzeća, te da je u 2015. godini ostvarilo promet od samo 2.000 dinara, a u 2016. još manje tek 1.000 dinara.\nPored toga, Za media je ustanovila da “Essentis” d.o.o nema zaposlenih, odnosno da ni osnivač i direktor preduzeća Tatjana Lukić nije zaposlena u tom preduzeću. Takođe, čak ni direktoru i osnivaču preduzeća u prethodnom periodu nisu uplaćivani porezi i doprinosi za penzijsko i invalidsko osiguranje.\nZbog ovakvih okolnosti, zaječarski medij smatra krjanje licemernom odluku o dodeli višemilionskog iznosa, inače rekordnog u višegodišnjoj praksi Ministarstva u sufinansiranja medija, kao i obrazloženje komisije da pomenuta firma „ poseduje visoke stručne i profesionalne reference“.\nSumnje u objektivnost komisija koje su ocenjivale projekte na konkursu Ministarstva izazivaju i neke druge odluke, navodi se u izveštaju.\nU njemu se podseća da je na primer, čak četiri projekta odobreno je Radio televiziji Vranje, čiji je većinski vlasnik i direktor Zoran Veličković, a ujedno predsednik udruženja PROUNS, bio član više komisija lokalnih samouprava koje su finansijski nagradile medije bliske vlastima i odbacivale projekte nezavisnih medija.\n– Podržani su i projekti niške televizije Zona Plus, iza koje stoji sin Bratislava Gašića, visokog funkcionera Srpske napredne stranke koji je, doduše, posle imenovanja za šefa BIA zamrzao stranačku funkciju, kao i niški mediji TV Bella Amie i Narodne novine, u vlasništvu porodice Radomirović, takođe bliske vladajućoj stranci SNS- kaže se u izveštaju.\nU njemu se dodaje da je među lokalnim samoupravama, najveći iznos za sufinansiranje medijskih sadržaja opredeljen konkursom grada Novog Sada – 65.224.000 dinara, dok je za iste namene najmanje izdvojila opština Veliko Gradište – samo 800.000 dinara.\nNajveći iznos po projektu utvrđen je konkursom grad Niša – devet miliona dinara. Najmanji iznos po projektu definisan je konkursom opštine Bela Crkva – samo 10.000 dinara, što je „besmislen iznos za realizaciju bilo kakvog medijskog projekta, i apsurdno s obzirom da je istim konkursom utvrđen najveći iznos čak 6 miliona od ukupno opredeljnih 9,5 miliona dinara“.\n„Na lokalu“ nagrađivana lojalnost i diskriminisani mediji\nSvoje konkurse su zbog nepravilnosti poništile opštine Dimitrovgrad, Odžaci, Titel i Bački Petrovac i gradovi Požarevac i Zaječar. Sve pomenute lokalne samouprave su raspisale nove konkurse sa istim iznosima, osim opštine Odžaci koja je poništenim konkursom opredelila 7.300.000 da bi ponovljenim konkursom taj iznos smanjila na 5.000.000 dinara.\nOpština Lajkovac je u konkursu objavila listu „prioretnih medija“ iz te opštine, ali i sa teriotorija Lazarevca i Valjeva što predstavlja zakonom zabranjenu diskriminaciju medija.\nGrad Vranje je objavio dva konkursa – jedan za televizije a drugi za ostale medije, pri čemu je prvim konkursom opredeljeno i dodeljeno 13,5 miliona dinara ili 80 odsto od ukupno opredeljenih 17 miliona dinara za sufinansiranje medijskih sadržaja. Od takve diskriminatorne odluke lokalnih vlasti najviše koristi imale su dve lokalne tv stanice – RTV Vranje kojoj je pripalo 5,6 miliona i TV Vranjska plus koja je dobila pet miliona dinara, ili nešto više od 60 odsto o ukupno raspodeljenog iznosa za sve medijske projekte.\n– Drugu godinu zaredom, članovi vranjske konkursne komisije uglavnom su podržali projekte medija koji važe za „lojalne vlastima“, dok su odbijeni projekti medija poznatih po kritičkom izveštavanju o radu lokalne samouprave, kao što su portali Info Vranjske i Južne vesti. Članovi konkursne komisije bili su Danijela Ivanović, zamenica glavnog i odgovornog urednika niške TV Zona plus, koja je u vlasništvu porodice direktora BIA Bratislava Gašića, Emil Ivanović iz javnosti nepoznatog Udruženja građana „Nova Mreža Srbije“ i Đorđe Kovačević u svojstvu nezavisnog medijskog stručnjaka, nepoznatog čak i u krugovima novinara sa višedecenijskim stažom- navodi izveštaj.\nU izveštaju se dodaje da su nadležni u Novoj Varoši ove godine za članicu tročlane stručne komisije za vrednovanje medijskih projekata imenovali činovnicu iz Opštinske uprave što je protivno Zakonu o javnom informisanju i medijima i podzakonskom aktu.\nOpštinska uprava Koceljeve je po svom nahođenju, a bez obrazloženja i bez konsultacije sa članovima konkursne komisije, izmenila njihov predlog za raspodelu po svom nahođenju čime je obesmišljen javni konkurs i nezavisnost rada stručne komisije, na šta je javno ukazala Koalicija novinarskih i medijskih udruženja (UNS, NUNS, ANEM, NDNV, Lokalnl pres i AOM), bezuspešno zahtevajući da se nezakonito rešenje poništi.\nVeć tradicionalno sporne konkursne procedure Grada Niša nastavljene su i ove godine načinom izbora stručne komisije, naglašava se u izveštaju.\nNačelnik Gradske uprave Ljubiša Janić imenovao je tri člana koja su o medijskim projektima odlučivala i prošle godine, kada su reprezentativna medijska i novinarska udruženja rezultate konkursa ocenili kao skandalozne. Prvi među njima- Zoran Veličković, prošlogodišnji predsednik komisije, ponovo je član komisije, samo ovog puta na predlog PROUNS-a, dok je 2017. bio kandidat Društva novinara Niša. Ponovo je u komisiji i nezavisni medijski stručnjak Vladimir Veljković iz Pirota, kao i Dušan Stojanović koji je već godinama nezamenjiv član niške komisije. Novi članovi ovogodišnje komisije su još bili Marina Dimitrić na predlog udruženja RAB i Aleksandar Simić na predlog Društva novinara Niša.\nNa konkretna pitanja niškog City radija o kriterijumima na osnovu kojih je formirana komisija, Gradske uprava nije odgovorila. A pomenuti medij je podsetio da su RAB i Društvo novinara Niša imali svoje predstavnike u prošlogodišnjoj komisiji, kada je najveći deo novca sredstava opredeljenih konkursom raspodeljen medija bliskim vlasti.\n– Imenovanju sporne stručne komisije koje je City radio okarakterisao kao “uvredu zdrave pameti” prethodila je neshvatljiva izmena uslova konkursa kojom je maksimalni iznos za sufinansiranje medijskih projekata sa prvobitnih četiri povećan na čak devet miliona dinara. Tim povodom Koalicija novinarskih i medijskih udruženja (NUNS, NDNV, ANEM, AOM i LP) javno je protestovala ukazujući da “gornji limit Konkursa za projektno sufinansiranje Ministarstva kulture i informisanja za produkciju TV sadržaja iznosi pet miliona”, te da je preterano dodeljivati devet miliona dinara za pojedinačni projekat koji treba da se realizuje za maksimalno sedam meseci. “Takvim postupanjem se otvara sumnja da se uslovi konkursa podređuju interesima pojedinaca koji drže medije u Nišu, umesto javnom interesu građana Niša”, ocenila je Koalicija.\nSumnje u objektivnost niške „nezavisne komisije“ su se obistinile. Isti ovi mediji dobili su nedavno i najviše novca na lokalnom konkursu u Nišu, zbog čega je „ugledni informativni portal Južne vesti odlučio da ne prihvati sredstva koja je grad odobrio za njihov projekat, kako time ‘ne bi dao legitimite korupciji’“.\nJužne vesti su navele da je skoro 70 odsto novca iz budžeta grada Niša dodeljeno televizijama koje su poznate po promotivnom izveštavanju i bliskosti sa vladajućom Srpskom naprednom strankom. Od konkursom opredeljenih 54 miliona dinara čak čak 37,4 miliona ili čak 70 odsto raspodeljeno je televizijama Zona plus i Belami, Niškoj televiziji, Narodnim novinama i sa njima povezanim PR agencijama. Najviše novca – po 8,5 miliona dinara dobile su Narodne novine i televizija Belami. Tek nešto manje, 8,4 miliona dobila je Niška televizija, dok je Zoni plus pripalo je 7,5 miliona dinara. Belami televizija je za drugi projekat dobila još 2,7 miliona, a za treći još 800.000. Milion dinara dodeljen je PR agenciji Danijele Vuković, povezane sa Belamiijem.\n– Reč je o medijima poznatim po promotivnom izveštavanju i bliskosti sa vladajućom Srpskom naprednom strankom, koje su u vlasništvu dve „medijske porodice“ – Bratislava Gašića i Vidosava Radomirovića- navodi se u izveštaju generalnog sekretara NUNS-a.\nU izveštaju se navodi da je moguće da navedeni podaci nisu konačni, zbog nedovoljne transparentnosti lokalnih samouprava.


Jesenji paket evropskog semestra: Podsticanje održivog i inkluzivnog rasta - Progovori o pregovorima\nJesenji paket evropskog semestra: Podsticanje održivog i inkluzivnog rasta\nKomisija utvrđuje ekonomske, fiskalne i socijalne prioritete EU za narednu godinu na osnovu smernica iz ovogodišnjeg govora predsednika Junkera o stanju Unije i najnovijim podacima iz Komisijine jesenje ekonomske prognoze. Ciklus evropskog semestra za ekonomsko upravljanje počinje u kontekstu snažne privredne aktivnosti u evro zoni i EU, rekordno visokih stopa zaposlenosti i smanjenju stope nezaposlenosti na nivo iz perioda pre krize. Imajući u vidu da sve države doprinose snažnom rastu, sada je prioritet da se osigura nastavak rasta kao i to da njegove prednosti osete svi članovi društva. Strukturne reforme treba usmeriti na stvaranje uslova koji stimulišu ulaganja i povećanje realnih zarada kako bi se podržala domaća potražnja.\nValdis Dombrovskis, potpredsednik nadležan za evro i socijalni dijalog, izjavio je: „Uprkos svim reformama iz prethodnih godina, ekonomska i monetarna unija još uvek nije dovršena. Moramo da iskoristimo povoljan trenutak kako bismo je dodatno osnažili i kako bi naše privrede postale otpornije i inkluzivnije. Narednog meseca ćemo predstaviti predloge za dodatno jačanje ekonomske i monetarne unije. Jačanje strukture ekonomske i monetarne unije, međutim, ne može da zameni stabilne budžetske, privredne i socijalne politike na nivou članica. To je osnovni cilj evropskog semestra. Danas predstavljamo mišljenja o nacrtima budžetskih planova i pozivamo države članice čiji planovi nisu usklađeni sa Paktom o stabilnosti i rastu da preduzmu neophodne korake kako bi prilagodile svoje budžete.”\nPozdravljajući današnji dogovor, komesarka Marijan Tisen, nadležna za zapošljavanje, socijalna pitanja, veštine i mobilnost radne snage, izjavila je: „Samo nekoliko dana nakon Socijalnog samita i proglašenja Evropskog stuba socijalnih prava, predstavljamo evropski semestar koji omogućuje praktičnu primenu Stuba radi približavanja boljim uslovima života i rada u državama članicama i među njima.“\nPjer Moskovisi, komesar za ekonomska i finansijska pitanja, oporezivanje i carine, dodaje: „Privreda evro zone beleži najbrži rast u poslednjih deset godina, a procene pokazuju da će njen prosečni deficit naredne godine pasti ispod jednog procenta, nakon što je 2010. iznosio preko šest. Nekoliko država članicam, međutim, još uvek ima veliki javni dug koji ograničava njihove kapacitete za ulaganje u budućnost. Te članice bi trebalo da iskoriste ovu priliku kako bi dalje ojačale javne finansije, između ostalog i u strukturnom smislu, dok bi one koje imaju fiskalni prostor trebalo da je iskoriste za ulaganja u korist građana.”\nPrivredni rast se zahuktava, a privreda evro zone bi trebalo da ove godine ostvari najbrži rast u poslednjih deset godina. Za ovakav učinak treba zahvaliti otpornosti privatne potrošnje, snažnom rastu u svetu i padu stopa nezaposlenosti. Privrede svih država članica beleže rast, situacija na njihovim tržištima rada se popravlja, ali je rast plata i dalje spor. Smanjena nesigurnost je dovela do povoljnijih uslova finansiranja i poboljšanog privrednog okruženja, što za rezultat ima i veća ulaganja. Javne finansije zemalja evro zone su takođe značajno poboljšane. Imajući u vidu da se države članice nalaze u različitim fazama privrednog ciklusa, današnje preporuke ističu nužnost uspostavljanja istinske ravnoteže između podrške privrednoj ekspanziji i obezbeđivanja održivosti javnih finansija, konkretno ulaganjem napora za smanjenje nivoa javnog duga.\nIzvor: Delegacija EU u Srbiji


Datum kreiranja: četvrtak, 11 oktobar 2018 10:20\nNASA je objavila da će prvi let privatnog kosmičkog broda “Dragon v2” kompanije SpaceX sa astronautima biti obavljen juna 2019.\nTo će biti prva kosmička misija američkih astronauta koja će započeti lansiranjem sa teritorije SAD od penzionisanja spejs šatla 2011. Od tada, američki astronauti (i astronauti iz kosmičkih agencija partnera NASA-e) lete u kosmos na ruskim kosmičkim brodovima “Sajuz”.\n“Dragon” će sa dvočlanom posadom biti spojen sa Međunarodnom kosmičkom stanicom (MKS). Posle dvonedeljnog eksperimentalnog leta, “Dragon” će se vratiti na talase Atlantskog okeana. U budućnosti, pored Atlantskog okeana, SpaceX planira da rezerviše zonu za spuštanje “Dragona” u Meksičkom zalivu udaljenu od 25km do 200km od obale SAD. Ova zona će se koristiti za hitne slučajeve, ukoliko “Dragon” mora vanredno da se odvoji od MKS-a i hitno vrati na Zemlju.\nDva meseca posle “Dragona”, avgusta 2019. u kosmos će biti lansiran još jedan privatni kosmički brod sa ljudskom posadom. To je CST-100 “Starlajner” (Starliner) kompanije “Boing” (Boeing), tako da ćemo sledeće godine imati nesvakidašnju priliku – da vidimo premijerne letove dva privatna kosmička broda!\nPočetak korišćenja privatnih brodova za prevoz američkih astronauta do MKS je nekoliko puta odlagan. Sada, NASA planira da svakog meseca izveštava kako teku pripreme za njihova prva lansiranja. To su novi kosmički brodovi, tako da timovi inženjera moraju da odradi još mnogo toga pre nego “Dragon” i “Starlajner” budu spremni za bezbedne letove.\nKompanija SpaceX će obaviti prvi eksperimentalni let “Dragona” bez posade u januaru 2019. Kao nosač planirana je raketa “Falkon 9” koja je, takođe razvijena u kompaniji Ilona Maska. Dva meseca kasnije, marta 2019. planiran je prvi let “Starlajnera”, takođe bez astronauta. Njegov lanser je raketa-nosač “Atlas V” kompanije ULA koja operiše pod okriljem “Boinga” i “Lokid Martina”.\nNa duže staze, NASA planira da misije svojih i astronauta iz zemalja koje učestvuju u programu MKS obavlja privatnim brodovima. Misije će trajati do šest meseci. Pored “Dragona” i “Starlajnera” stari ruski brodovi “Sajuz MS” će nastaviti da se koriste za prevoz kosmonauta do MKS. U zavisnosti od budućih planova, moguće je da povremeno američki astronauti lete na “Sajuzima” a ruski kosmonauti na privatnim brodovima.


Brajović: Srbija zemlja visokih standarda u poštovanju prava nacionalnih manjina – Balkanekspresrb.rs\nZa učešće na seminaru pijavilo se preko 50 učesnika, predstavnika državnih organa, regulatornih i samoregulatornih tela, medijskih i novinarskih udruženja, nacionalnih saveta nacionalnih manjina i međunarodnih organizacija\n„SRBIJA je država koja neguje visoke standarde kada je u pitanju položaj nacionalnih manjina, koja se tim standardima ne hvali već ih istinski neguje kao temeljne vrednosti multikulturalnog i tolerantnog društva“, rekao je državni sekretar za informisanje i medije Nino Brajović u uvodnoj reči na jednodnevnom seminaru “Pravo na informisanje osoba koje pripadaju manjinama”, koji se u organizaciji Ministarstva kulture i informisanja u saradnji sa Evropskom komisijom održava danas u Beogradu.\nBrajović je istakao da pravo na informisanje na jezicima nacionalnih manjina, pravo na obrazovanje na svim nivoima na maternjem jeziku kao i pravo na javnu upotrebu maternjeg jezika nisu bili dovedeni u pitanje ni u najtežim vremenima kroz koje su, posebno u bliskoj prošlosti, prolazili srpski narod i država.\n„Prethodne godine, a taj trend će biti nastavljen i u 2017, za medije koji informišu na jezicima nacionalnih manjina iz republičkog budžeta i budžeta AP Vojvodine izdvojeno je više sredstava nego za sve ostale medije, ne računajući budžetska izdvajanja za javne servise. Manjinskim medijima pripalo je oko 305.000.000 dinara a svim ostalim medijima 215.000.000 dinara“, naglasio je Brajović.\nOn je kao posebno vrednu pomenuo činjenicu da Radio-televizija Vojvodine proizvodi i emituje programe na 13 jezika, po čemu je ovaj javni servis sigurno među jedinstvenim u svetu, a da je u 2016. godini 50 od 166 opština i gradova, ne računajući teritoriju AP Kosova i Metohije, izdvojilo novčana sredstva za konkurse za projektno sufinansiranje medijskog sadržaja na manjinskim jezicima.\n„Ministarstvo kulture i informisanja predložiće izmene Zakona o javnom informisanju i medijima kako bi lokalne samouprave bile obavezne da raspisuju konkurse i izdvajaju više novca za projektno sufinansiranje svih pa i manjinskih i višejezičnih lokalnih medija, jer se u praksi dešava da određeni broj lokalnih samouprava izdvaja malo ili nimalo novca za informisanje“, najavio je državni sekretar u Ministarstvu kulture i informisanja.\nSeminar “Pravo na informisanje osoba koje pripadaju manjinama” organizovan je u cilju ispunjenja aktivnosti iz Akcionog plana za Pregovaračko poglavlje 23, kao i Akcionog plana za ostvarivanje prava nacionalnih manjina.\nPored Nina Brajovića, učesnicima će se obratiti eksperti angažovani od strane Evropske komisije – predstavnici Saveta Evrope, OEBS-a i renomiranih evropskih univerziteta. Oni će predstaviti međunarodni regulatorni okvir, kao i primere najbolje prakse iz oblasti prava na informisanje osoba koje pripadaju manjinama.\nZa učešće na seminaru pijavilo se preko 50 učesnika, predstavnika državnih organa, regulatornih i samoregulatornih tela, medijskih i novinarskih udruženja, nacionalnih saveta nacionalnih manjina i međunarodnih organizacija.♦


Pokrajinski štab predlaže uvođenje vanredne situacije zbog migranata | Autonomija\nPokrajinski štab predlaže uvođenje vanredne situacije zbog migranata\nPotrebno formirati i Pokrajinski savet za migracije, kao povremeno radno telo\nPokrajinski štab za vanredne situacija ocenio je danas da bi proglašenje vanredne situacije na teritorijama lokalnih samouprava Kanjiža i Subotica znatno olakšalo pružanje pomoći tim gradovima, koji su u teškoj situaciji zbog velikog priliva migranata.\nS obzirom na procene da se u narednom periodu očekuje još veći priliv migranata, neophodno je da se svakodnevno prati situacija na teritoriji Kanjiže i Subotice, te da se zajedničkim delovanjem na svim nivoima ovaj problem rešava, piše u saopštenju za javnost.\nDodaje se da će narednih dana iz Robnih rezervi Vojvodine biti upućena pomoć Kanjiži i Subotici, pre svega u sredstvima za higijenu i sredstvima za dezinfekciju javnih povšina.\nBiće upućena i određena količina konzervirane hrane i brašna, a na raspolaganju će biti i mobilna fabrika vode, koja će u ove opština biti upućivana po potrebi, piše u saopštenju.\nOcenjuje se da je potrebno formirati i Pokrajinski savet za migracije, kao povremeno radno telo, koje će predlagati program, mere i planove aktivnosti koje treba preduzeti radi efikasnijeg upravljanja migracijama na teritiriji Vojvodine.\nUloga saveta bi bila da prati migracije na teritoriji pokrajine i o tome izveštava Komesarijat za izbeglice i migracije, piše u saopštenju.


Thiomucase - Faktori koji doprinose nastanku celulita\nZašto celulit nastaje još uvek nije sa sigurnošću utvrđeno. Smatra se da je u nastanku celulita uključeno više faktora među kojima su najčešći: hormonski status, životni stil, ishrana, genetska predispozicija.\nCelulit je mnogo češći kod žena, ali to ne znači da su muškarci u potpunosti pošteđeni.\nCelulit se razvija zbog promena u veličini i strukturi vaših masnih ćelija. Smatra se zato, da su hormoni poput insulina i kateholamina koji su uključeni i razgradnju i skladištenje masti, uključeni i u nastanak celulita. Na primer, visok nivo insulina doprinosi taloženju masti u organizmu i samim tim povećava rizik od razvoja celulita. U prilog ovoj pretpostavci ide i činjenica da celulit počne da se razvija u vreme puberteta, a značajno pogoršava u periodu trudnoće i menopauze kada se i nivo estrogena menja. Međutim, sva ova objašnjenja iako imaju utemeljenje u fiziologiji su ipak samo pretpostavke. Precizna uloga hormona u nastanku celulita nije još uvek u potpunosti razjašnjena.\nSedentarni način života pogoduje zadržavanju tečnosti u međućelijskom prostoru što dodatno pogoduje nastanku celulita. Usled usporene cirkulacije krvi u kritičnim područjima ne dolazi do adekvatne eliminacije produkata metabolizma i drugih štetnih materija što se manifestuje neravninama na koži koja podsećaju na pomorandžinu koru.\nTačan razlog zašto celulit nastaje još uvek nije poznat, ali se zna da značajnu ulogu imaju hormonski status, pol i životni stil.